Қора тўнли бобо касофати…\nУрганч кўли фожиаси ҳақидаги хабарни ўқиб ўтириб, унга қолдирилган ғалати изоҳни кўриб қолдим: “8-oй, 8-кун 8-канал! 888-сатаник рақам”.\nБошқа бир рақам машъум фожиа қурбонларининг расмийлар айтаётган сони – 13 нафар.\nФожиага кўпчилик, собиқ прокурор, эндиликда Урганчдаги 8-ТВ канал рахбари Улуғбек Собировнинг харакатлари сабаб бўлганини айтмоқда.\n«Буйруқни Улуғбек Собиров берган! У энди ҳаммасини бости бости қилишга уринмоқда!» дея ёзади ўзини Али деб атаган яна бир урганчлик.\nУнга кўра, хонанда Наврўз Собировни кўприкдаги одамлар орасидан олиб ўтиш учун коридор очишганида, тор жойда «давка» содир бўлган, чеккага тисарилишга мажбур қилинган томошабинлар кўприк панжараларини синдириб сувга қулашган.\n«Улуғбек менинг душманим эмас лекин ҳақиқат бор! У “Эй Эл Си”ни йўқ қилган, кейин бу каналга эга чиққан» дея ёзади у.\nАслида хаммаси сал бошқача бўлган. Улуғбек Урганчдаги мустақил телевидение – «Оқбўри Лидер Компанияси» (TV ALC) га қарши тиш қайраганларнинг бири бўлган. Аммо бу канални ёпганларнинг рўйхати хам анча узун. Уларнинг кўплари бугунги кунда “раҳматлик” бўлиб кетишган…\n1994 йили 12 апрел куни акам Шухрат билан 8-каналда очганимиз, мустақил телевидениега «Оқбўри» рамзини киритган мен эдим.\nАкбара, Оқбўри ёки Она бўри тимсоли аслида ўша йиллари ўзим учун кашф қилганим Урганч шахри рамзи эди.\nАфсонага кўра, эски Хоразм тилида Урганч – Она бўри, урғочи бўри маъносини билдирган (яъни “Урга” – бўри, “-анч” – женский род, аёллик суффикси).\nҚадим девлар билан тенгсиз жангда урганчликлар қириб ташланади. Уларнинг наслидан бўлган икки гўдак, – бир қиз, бир эр болани оқбўри олиб қочиб эмизиб катта қилади.\nШунинг учун менга янги канални Урганч шахар телевидениеси деган номлашдан Оқбўри, ёки янада жозибалироқ, элнинг етакчиси маъносида Оқбўри Лидер Компанияси дея аташ маъқул кўринганди.\nАммо шу пайтдан бошлаб Оқбўрининг боши балолардан чиққани йўқ.\nМахаллий хукумат, милиция ва прокуратура идоралари томонидан бир неча бор бу канални ёпишга уринишган.\nИкки марта ёпишган, уч марта судлашганмиз. Икки мартасида ғолиб чиққанмиз.\nБарчасидан эсимда қолгани, Урганчда прокурор бўлган, нашавандлиги билан танилган Улуғбек Собировнинг гапи бўлди:\nОқ бўри эдинг, қора бўри бўлдинг!\n«Қора тўнли бува» ғазаби\nАслида унчалик чуқур ҳам бўлмаган бу сунъий кўл, бир вақтлар «Қора тўнли бобо» деб номланган эски қабристон устига қурилган. Совет даврида у «Комсомол кўли» дея аталган.\nБалки бу бидъатдир, бироқ хар йили чўмилиш мавсумида одамларнинг чўкиш ҳодисаларини айримлар “Қора тўнли” ғазабига йўйишади. Бошқалар кўлда сув париси борлигини, ҳар йили кўлга келган одамларни тортиб кетишини айтишади.\nБолалигимизда ойим, Полвон исмли бир туппа тузук тракторчи йигит кўлни ковлаётганида, ақлдан озиб қолганини айтиб берган.\n“Сув парисига йўлиққан” дерди у. Ўша пайтда менга ертак қаҳрамони каби, кўлда cочларини ёйиб ўтирган «сув париси»дан кўра, «Қора тўнли бува» тимсоли анча қўрқинчли туюлганди.\nХудди «Титаник» фильмидаги каби\n«Шом пайти эди. Ҳаммаси ҳудди “Титаник” филмидаги каби бўлди. – дея эслайди яна бир воқеа шоҳиди бўлган аёл. – Минглаб одамлар панжаралари синиб кетган кўприкдан муздай сувга қуларди» Айни пайтда эса оломоннинг даҳшатли қий-чувини мусиқа товушлари босиб турарди…\nМЧС вакиллари кечикиб келгани, одамларнинг ўзлари воқеа қурбонларини қутқаришга киришганини айтади у.\nБир аёл ўз боласини бағрига босганича ўлган, бошқасини бўғзига сув тагидаги темир арматура санчилган холда топишган, қайсидир жасадлар қутқарувчилар уйларига қайтганларидан кейин сув юзига қалқиб чиққан.\nШунингдек, бир махалладан етти тобут чиққани, аксарият ўлганларнинг болалар экани, маросимларда хатто эркакларнинг йиғиси тинмаётганини айтишади.\n“Бунинг хаммасига Улуғбек жавоб бериши керак, у жавобгарликка тортилишдан қочишга уринади. Бу биринчи марта эмас. Агар биз уни мухокама қилмасак, у жазосиз қолиб кетади. Унинг Тошкентда таниш-билишлари кўп” – дейди Али.\nБошқа гап сўзларга кўра, Улуғбек Собиров аллақачон, (ёки вақтинча) Россияга қочиб кетган.\n«Эй Эл Си» (8 канал) собиқ бош мухаррири\nEltuz.com манбасининг айтишича, бош вазир ўринбосари, айни пайтда «Ўзавтосаноат» АК бошқарув раиси, Машинасозлик, электротехника ва авиация саноатини ривожлантириш, маҳсулотларни ...\nБугун эсламоқчи бўлганимиз, улуғ француз ёзувчиси Антуан де Сент Экзюперининг «Кичик шаҳзода»си. 1943 йилнинг 5 апрелида Америкада илк бор ...\nЖорий йил бошида Туркиядаги Reina тунги клубига ҳужум қилиб 39 кишини ўлдирган Абдуқодир Машариповга кўмак берганликда гумонланган 42 ёш, ...


19:10 / 16.11.2017\nЎзбекистон Республикаси Марказий банки ички валюта бозорининг таҳлили бўйича маълумотларни тақдим этди. У 2017 йил 5 сентябридан 14 ноябригача бўлган даврни ўз ичига қамраб олади.\nЎтган давр мобайнида ички валюта бозорида юридик шахслар томонидан чет эл валютасини сотиш ҳажми 1 767 млн. долларни, харид ҳажми эса 1 442 млн. долларни ташкил қилди. Таклифнинг талабдан ортиқ бўлиши натижасида, алмашув курси кескин ўзгаришининг олдини олиш мақсадида талаб ва таклиф орасидаги 325 млн. доллар миқдоридаги фарқни Марказий банк сотиб олди.\nШу ўринда қайд этиш жоизки, жорий йилнинг биринчи ярим йиллигида Марказий банк валюта захиралари ҳисобидан ойига ўртача 290 млн. доллар миқдорида чет эл валютасини сотиш амалиёти билан шуғулланиб келган.\nВалюта биржасида сотилган чет эл валюталарининг 915 млн. долларлик (52%) қисми бевосита экспортёрлар томонидан, 852 млн. долларлик (48%) қисми эса банклар томонидан, шу жумладан валюта айирбошлаш шохобчалари орқали аҳолидан сотиб олинган маблағлар, ҳиссасига тўғри келди.\nЧет эл валютасига бўлган талабнинг таркиби эса, ишлаб чиқариш мақсадлари импорти учун – 1 212 млн. доллар, хорижий кредитларни сўндириш учун – 91 млн. доллар, халқ истеъмоли моллари ва дори-дармонлар импорти учун – 79 млн. доллар, чет эллик инвесторларнинг даромадларини репатриация қилиш учун – 55 млн. доллар ва бошқа мақсадлар учун сотиб олиш ҳисобига шаклланган.\nУмуман олганда, валюта бозори эркинлаштирилганидан сўнг ички валюта бозоридаги операцияларнинг ўртача ойлик кўрсаткичлари сезиларли даражада ошди. Жумладан:\n- хўжалик юритувчи субъектлар томонидан чет эл валютасини сотиб олишнинг ўртача ойлик миқдори 25 фоизга (ёки 116 млн. доллар), жорий йилнинг биринчи ярим йиллигидаги 461 млн. доллардан сентябрь-ноябрь ойларида 577 млн. долларга ўсди;\n- чет эл валютасини сотишнинг ўртача ойлик миқдори 4 баробардан кўпроқ – жорий йилнинг биринчи ярим йиллигидаги 172 млн. доллардан 707 млн. долларгача ошди, хусусан, экспортёрлар томонидан чет эл валютасини сотишнинг миқдори 2 баробардан кўпроқ ошди.\nКонвертация ҳажмининг ўсиши билан бир қаторда валюта биржаси савдоларидаги иштирокчи-субъектлар сони, асосан, чет эл валютасини расмий бозорда илгари сотиб олмаган хўжалик юритувчи субъектлар ҳисобига, сезиларли даражада ошди.\nТаҳлил қилинаётган давр мобайнида тижорат банклари томонидан жисмоний шахслардан 644 млн. доллар миқдорида нақд чет эл валютаси сотиб олинган.\nБанкларнинг аҳолидан чет эл валютасини сотиб олиш операцияларининг асосий қисми Тошкент шаҳри (29 %), Фарғона (11 %), Самарқанд (9 %), Андижон (9 %) ва Наманган вилоятлари (8 %) ҳиссасига тўғри келмоқда.\nКонверсион операцияларнинг (жисмоний шахсларга чет эл валютасини сотиш) ҳажми 23 млн. долларни ташкил қилди. Ҳар ойда конверсион операциялар миқдорининг кескин ўсиб бораётганлиги, асосан, импорт билан шуғулланувчи якка тартибдаги тадбиркорларнинг операциялари ҳисобига тўғри келмоқда.\nУмуман олганда, жорий йилнинг сентябрь ойи бошидан буён алмашув курсининг кескин ўзгаришлари кузатилмади, алмашув курси 8049 - 8110 сўм/долл. оралиғида ўзгариб турди (1 фоиздан кам).\nВалюта бозорини эркинлаштириш ҳамда алмашув курсини шакллантиришнинг бозор механизмларини жорий этилиши, ташқи иқтисодий алоқалар шароитларини яхшилаш билан бир қаторда республикага чет эл валютаси оқимининг мунтазам равишда ўсишига замин яратмоқда.\nХусусан, ўтказилаётган ислоҳотлар маҳаллий товар ва хизматларнинг нарх рақобатбардошлигини яхшилаб, маҳаллий экспортчи корхоналарнинг хўжалик фаолиятига ижобий таъсир кўрсатди ва жорий йилнинг 9 ойи давомида экспорт тушумларининг ҳажми ўтган йилнинг шу даврига нисбатан 20 фоиздан кўпроқ ошди.\nЖорий йилнинг сентябрь-октябрь ойларида Ўзбекистон Республикасининг соф олтин-валюта захиралари 754 млн. долларга ошди ва жорий йилнинг 1 ноябрь ҳолатига 26 млрд. доллардан ортиқни ташкил қилмоқда.\nЮридик ва жисмоний шахсларнинг чет эл валютасидаги операцияларининг фаол равишда норасмий сектордан банк секторига ўтиши кузатилмоқда.\nВалюта бозорини эркинлаштириш нақд пул маблағларининг муомаласи билан боғлиқ бўлган муаммоларни ҳам бартараф этиш имконини яратиб, нақд ва нақдсиз кўринишдаги пуллар орасидаги тафовутларга, банклардан нақд пул олишдаги қийинчиликларга барҳам берилди.\nОктябр ойидаги банк кассаларидаги нақд пул айланмаси ҳажми биринчи ярим йилликдаги ўртача ойлик кўрсаткичга нисбатан 2,3 баробардан кўпроққа ошди, бунда нақд пул тушуми ва унинг сарфланиши ўртасидаги мувозанат таъминланди. Бунда, банк кассаларига тушум ҳажми биринчи ярим йилликдаги ўртача ойлик 2 трлн. сўм миқдоридаги кўрсаткичдан октябрь ойидаги 5,7 трлн. сўмга ёки 2,8 баробарга ошди.\nШунингдек, аҳолининг банкларда жойлаштирилган миллий валютадаги депозитлари ҳажмида ҳам ижобий ўсиш динамикаси кузатилмоқда. Хусусан, сўнгги икки ой давомида аҳоли муддатли депозитлари ҳажми 9 фоизга ўсди.\nШу билан бирга чет эл валютасидаги депозитлар бўйича ўртача фоиз ставкаси 9 фоиздан 4 фоизгача пасайиши кузатилган.


ЎзА - Шоир ижодига бағишланди\nКармана тумани ахборот- кутубхона марказида таниқли шоир, Ўзбекистон Ёзувчилар уюшмаси аъзоси Шойим Шерназар ҳаёти ва ижодига бағишланган «Шойим Шерназар ижодига бир назар» мавзусида онлайн ижодий учрашув ўтказилди.\nТадбирда шоирнинг устоз ва шогирдлари, адабиётшунослар, Ахборот- кутубхона маркази ходимлари иштирок этди.\nАдабий кечада туман ахборот- кутубхона маркази директори Д. Имомова, шоир Одил Ҳотамов, Журналистлар уюшмаси Навоий вилояти бўлими раиси Отабек Аслонов ва бошқалар бугунги Навоий адабий муҳитида Шойим Шерназарнинг ўрни ҳақида гапирди. Адибнинг шеърияти, насри ва публицистикаси ҳақида илиқ фикрлар билдирилди.\nШойим Шерназарнинг содда ва самимий мисраларида ҳаёт ранги, табиатнинг бетакрор манзаралари ва инсон кўнгли кечинмалари яққол акс этиб туради. Тадбир давомида адиб Шойим Шерназарнинг « Мангу навқирон» китоби тақдимоти ўтказилди.


Пак Ин Сук. Болакай ва кумуш танга (ҳикоя) — www.ziyouz.uz\nБош саҳифа Жаҳон насри онлайн антологиясиТаржимаи ҳоллари киритилмаган адибларПак Ин Сук. Болакай ва кумуш танга (ҳикоя)\nБу воқеа оиламиз билан Америкага кўчиб борганимизда содир бўлганди. Ўша вақтда катта ўғлим Чолсу 3-синфда ўқир эди. Ўз тенгдошлари билан қувнаб ўйнаб юрганида, кўчиб кетдик. Нотаниш жойдаги мактабдошлари унга бегонасираб қарарди. Бунинг устига, тилни билмагани учун мулоқотга кириша олмагани туфайли совуқлик билан бошланган мактаб ҳаёти унга умуман ёқмасди. Олти ойларгача ўғлим танаффусда ҳам ёлғиз, якка ўзи қолган пайтларда расм чизарди. Шундай қилиб, ўқувчилар орасида у билан ҳатто бир оғиз гаплашадиган, самимий дўст йўқ эди. Мактабдаги ўқувчилар орасида фақатгина у ёлғиз эди. Унга ёрдам беришни, бу хувиллаган муҳитдан чиқариб олишни хоҳлардим.\nВақт ўтган сайин Чолсу инглиз тилини ўргана бошлади. Кунларнинг бирида синфдошлари орасидан бир қора танли бола унинг олдига келади ва унга ғалати қараш қилиб илжаяди. Бу ҳол ҳар куни такрорланаверади. Бошида Чолсу умуман эътибор бермайди. Аммо ҳар куни ўша болакай Чолсунинг олдига келиб, тушунарсиз кулиши унинг ғашини келтира бошлади. Болакай нимадир демоқчи бўлиб, бармоқларини тинимсиз қисирлатиб, бир нимадан қўрққандек ҳадиксираб туради. Унинг бу ҳолатини тушунмаган Чолсу сабабини сўраганида ҳеч бир жавоб ололмайди, фақатгина доимгидек илжайишнинг гувоҳи бўлади, холос.\n— Ҳой сен, нега менга қараб куласан, сабаби бордир?\nЧолсу менинг устимдан куляпти, деб ўйлаб роса жаҳли чиқади, ғазабдан уни итариб юборади. Бунинг оқибатида болакай йиқилиб тушади ва йиғлаб юборади. Буни эшитган ўқитувчи уларнинг иккаласини ҳам хонасига олиб кириб кетади.\nУйда чой тайёрлаётгандим, ўғлимнинг ўқитувчиси фарзандингиз бир болани урибди, дея телефон қилгани учун мактаб томон шошилдим. Хонага киришим билан ўғлим на йиғлашни, на кулишни билмай олдимга чопиб келди. Уни тинчлантирганимдан сўнг аслида нима бўлганини сўрадим.\n— Нима бўлди, нега уни урдинг?\n— Урганим йўқ. Бу бола ҳар куни қўлини мушт қилиб менга қараб масхара қилгандек илжаяди. Шунинг учун жаҳлим чиққанидан уни итариб юбордим.\nМенинг ҳам жаҳлим чиқиб, асабийлашдим. Шу пайт ёнимда ўтирган қора танли боланинг отаси гапирди. У боласининг бошқа болаларга қараганда ақли расо эмаслигини айтди. Бу бола аввал махсус мактабга қатнаган ва биз Америкага кўчиб келишимиздан икки ой олдин шу мактабга келган экан. У ҳам ўқувчилар билан киришиб кета олмагани учун ёлғиз юраркан. Шундай кунларнинг бирида Чолсу ҳам шу мактабга келди ва унинг болалар билан дўстлашиб кета олмаётганини кўриб, ўша болакай Чолсу билан дўстлашмоқчи бўлибди. У авайлаб асраб юрган бир дона кумуш тангани Чолсуга бериб, дўстлашайлик, дея айтмоқчи бўлар, аммо қўрққани учун ҳеч нарса дея олмас экан. Мен ҳақиқатни билмай туриб жаҳл қилганимдан уялдим. Энди бўлса ўша болакайнинг самимий дўстлик туйғусини ўғлимга билдиришни хоҳлардим. Қўлини мушт қилиб турган ўша болакайнинг қўлини ўғлимнинг кафтига қўйдим. Болакай қаттиқ ушлаб олган бармоқларини очди ва дунёдаги энг чиройли танга Чолсунинг кафтида ялтираб турарди.\nКорейс тилидан Малоҳат Ғаффорова таржимаси.\n«Ўзбекистон адабиёти ва санъати» газетасининг 2013 йил 45-сонидан олинди.\n← Аввалги Аввалги D дармондорисининг шифоси\nКейинги → Кейинги: Ҳайдар Муҳаммад (1936)


Япония бош вазири Олимпиаданинг ёпилиш маросимида Марио либосида кўриниш берди\n12:15 / 22.08.2016\nЯпония бош вазири Синдзо Абенинг Олимпия ўйинлари ёпилиш маросимида Nintendo компаниясининг видеоўйини қаҳрамони супер Марио либосида пайдо бўлиши барча учун кутилмаган ҳол бўлди. Ушбу томоша 2020-йили Токиода бўлиб ўтиши белгиланган навбатдаги ёзги Олимпия ўйинлари мезбонини ўзига хос таништириш бўлди.\nQuartz нашрининг ёзишича, Абэнинг қўлидаги қизил шар Япония байроғи тимсолидир.\n2020-йилги ўйинлар ташвиқот ролигига биноан, Абе Рио-2016 ёпилиш маросимига жуда ҳам кечикади. Шундан сўнг, у Мариога айланиб, яшил қувурга ўзини отади ва Ернинг нариги томонида, Бразилиянинг Рио шаҳри Маракана стадионида пайдо бўлади.\nШарҳловчиларнинг қайд этишларича, ушбу видеолавҳада мамлакатнинг ўзига хослигини кўриш мумкин. Ёпилиш маросимида Мариодан ташқари 1980-йилда Японияда ишлаб чиқилган яна бир видеоўйин қаҳрамони Pac-Man ҳам пайдо бўлган.\nШу билан бирга, таъкидлаш керакки, келгуси Олимпиада, айнан шу ўйинлар учун махсус киритилган янги спорт турлари билан ҳам ёдда қолади. Август ойи бошида ХОҚ Олимпия дастурига скейтбординг, сёрфинг, карате, бейсбол (софтбол) ва чўққига чиқиш турларини ҳам киритди.\nИжтимоий тармоқларнинг айрим фойдаланувчилари эса, 2020-йилга келиб бу рўйхатга Pokémon Go ўйини ҳам киритилишини айтишган\nРио-2016 Япония Pokemon Go Токио-2020 Синдзо Абе\nЯпонияда ҳарбий вертолёт уй устига қулади


Ипроид® суртма – medu.uz – Дорилар ҳақида маълумотлар ўзбек тилида\nHome Йўриқномалар Ипроид® суртма\nПрепаратнинг савдо номи: Ипроид®\nТаъсир этувчи моддалар (ХПН): гидрокортизон ацетати, лидокаин, алюминий субацетати, рух оксиди\nГидрокортизон ацетати 0,275 г;\nЛидокаин 5 г;\nАлюминий субацитати 3,5 г;\nРух оксиди 18 г.\nТаърифи: силлиқ, оқ, бир хил суртма.\nФармакотерапевтик гуруҳи: Глюкокортикостероидлар мажмуада. Геморрой ва анал ёриқларини даволаш учун қўлланадиган мажмуавий препаратлар.\nАТХ коди: С05АХ03.\nИпроид® – тўғри ичакнинг касалликларини маҳаллий даволаш учун қўлланадиган яллиғланишга қарши, маҳаллий оғриқсизлантирувчи, репаратив ва иммунитетни рағбатлантирувчи препаратдир. Препаратнинг таркибига кирувчи гидрокортизон яллиғланишга қарши ва қичишишга қарши яққол таъсир кўрсатади, экссудатив кўринишларнинг яққоллигини камайтиради. Лидокаин маҳаллий оғриқсизлантирувчи, оғриқ қолдирувчи таъсир кўрсатади. Алюминий субацитати ва рух оксиди альбуминатларни ҳосил қилади ва оқсилни денатурацияга учратади. Терининг шикастланган юзасига суртилганида экссудатив жараёнларнинг яққоллигини камайтиради, яллиғланиш ва таъсирланишнинг маҳаллий белгиларини бартараф қилади, адсорбция қилувчи таъсирга эга, терида ҳимоя қопламини ҳосил қилади, бу унга ташқи омилларнинг таъсирини камайтиради.\nПрепаратнинг таркибига кирувчи гидрокортизон тўғри ичакда қисман сўрилади. Ярим чиқарилиш даври Т1/2 – тахминан 90 минутни ташкил этади.\nорқа чиқарув йўлидаги юзаки ёриқлар;\nҲар дефекация актидан сўнг қўллаш тавсия этилган Ипроид® препаратини қўллашдан олдин, орқа чиқарув тешиги соҳасини яхшилаб тозалаш керак. Аксарият ҳолларда жуда тез бошланадиган яхшиланиш ҳолати даволаш курсини муддатидан олдин тўхтатишга сабаб бўлиши мумкин эмас. Шикоятлар бутунлай йўқолганидан сўнг касалликнинг қайталанишини олдини олиш учун Ипроид® препаратини яна камида 1 ҳафта давомида қўллаш керак, бироқ катта интервал билан қўллаш (суткада 1 марта) тавсия этилади. Даволаш курси имкон борича 4 ҳафтадан ошмаслиги лозим.\nАгар шифокор ҳеч қандай бошқа кўрсатмалар бермаса, у ҳолда суртмани кунига икки марта суртилади. Касалликнинг шикоятларини тезроқ бартараф қилиш учун даволаш курсининг биринчи кунида суртмани кунига тўрт мартагача қўллаш тавсия этилади.\nНўхат катталигидаги суртманинг миқдори бармоқ билан орқа чиқарув тешиги соҳасига ва сфинктернинг қаршилигини бармоқ билан енгиб, орқа чиқарув халқасига суртилади.\nКучли яллиғланиш ва унинг оқибатидаги айниқса оғриқли жараёнларда суртмани тўғри ичак ичига қўллаш тавсия этилади. Суртманинг қалин қисми бармоқ ёрдамида ташқарига тушиб турган тугунларга ҳам суртилади, сўнгра эса уларни бармоқ ёрдамида эҳтиёткорлик билан ичкарига киритилади.\nИпроид® препарати узоқ муддат (4 ҳафтадан кўп) қўлланганида, масалан, терининг атрофияси каби маҳаллий ёндош ўзгаришларни истисно қилиш мумкин эмас. Кам ҳолларда терида аллергик реакциялар бўлиши мумкин.\nТуберкулёз ва сифилитик жараёнлар даволаниш керак бўлган соҳалари, вирусли касалликлар (масалан, сувчечак) да қўллаш мумкин эмас.\nҲомиладорликни биринчи уч ойлигида препаратни қўллашдан принципиал сақланиш тавсия этилади.\nИпроид® суртмасини бошқа дори препаратлари, шу жумладан таркибида глюкокортикостероидлар сақловчи маҳаллий қўлланадиган препаратлар билан бирга қўллаш мумкин эмас. Бундай бирга қўллаш глюкокортикостероидларнинг таъсирини кучайишига ва ушбу препаратларнинг тизимли ножўя самараларини ривожланиш ҳавфини ошишига олиб келиши мумкин.\nПрепаратни ректал қўлланадиган бошқа дори препаратлари билан бир вақтда қўллаш тавсия этилмайди. Бир неча ректал дори воситалари билан мажмуавий даволаш ўтказиш зарурати бўлганида, қўллашлар орасидаги интервал камида 60 минут бўлиши керак.\nҲомиладорликнинг I уч ойлигида эҳтиёткорлик билан қўлланади.\nИпроид® препаратининг дозасини ошириб юборилиши юзасидан маълумотлар йўқ. Ипроид® препаратининг юқори дозалари узоқ муддат қўлланганида буйрак усти безларининг фаолияти сусайиши мумкин, бу сув-электролитлар мувозанатини бузилишлари, бош мия ички босимини ошиши, юрак қисқаришлар сонини ўзгариши, шунингдек Кушинг синдромини ривожланиши билан кечади.\nСпецифик антидоти номаълум. Дозани сурункали ошириб юборилиш белгилари ривожланганида Ипроид® препаратини бекор қилиш керак.\nИпроид® суртмаси бехосдан перорал қабул қилинганида меъда-ичак йўллари томонидан нохуш самаралар, шу жумладан кўнгил айниши, диарея, қуйиш ва эпигастрал соҳада оғриқ ривожланиши мумкин.\n15 г суртма пластик қопқоқли алюмин тубада. Бир дона туба пластмасса учлиги ва тиббиётда қўллаш бўйича йўриқномаси билан бирга картон қутига жойланган.\nЁруғликдан ҳимояланган жойда, 30оС дан юқори бўлмаган ҳароратда сақлансин. Музлатилмасин.


00:34 / 03.05.2017\nРоссия ва АҚШ президентлари Владимир Путин ва Дональд Трамп ўртасида телефон орқали мулоқот бўлиб ўтди. Бу ҳақда Кремлда маълум қилинди.\nМулоқот давомида икки етакчи Россия ва АҚШнинг Сурияда террорчиликка қарши ҳаракатларини мувофиқлаштириш истиқболларини ҳамда Корея яриморолидаги вазиятни батафсил муҳокама қилишди.\nТаъкидланишича, Путин америкалик ҳамкасбини бу масалада босиқлик ва кескинлик даражасини камайтиришга чақирган. Етакчилар "муаммони дипломатик йўл билан ҳал қилишга қаратилган биргаликдаги ишни йўлга қўйишга" келишиб олганлар.\nПутин ва Трамп телефон орқали мулоқот қилиб туришга ва Гамбургда июлда ўтадиган G20 саммити доирасида юзма-юз учрашишга, Сурия муаммосини ҳал қилиш вариантларини излаш бўйича ташқи ишлар бошқармалари етакчилари ўртасида мулоқотни фаоллаштиришга келишиб олганлар.\nКремлнинг маълум қилишича, икки етакчи ўртасидаги суҳбат "амалий руҳда ва сермазмун" ўтган.\nБу мулоқот Трамп АҚШ президенти лавозимини бажаришга киришгандан кейин Путин билан учинчи мулоқот бўлди.\nДональд Трамп Владимир Путин мулоқот


Finance.uz - Sanoat Qurilish Bank паррандачиликнинг ноёб турларини ривожлантириш йўлида\nSanoat Qurilish Bank паррандачиликнинг ноёб турларини ривожлантириш йўлида\nБетакрор иқлим шароитига эга юртимизда барча турдаги озиқ-овқат маҳсулотларини маҳаллийлаштириш имкони мавжуд. Бу борада ҳукуматимиз томонидан яратилаётган шарт-шароит ва имтиёзлар эса алоҳида аҳамиятга моликдир.\nБироқ, шунга қарамай, импорт номенклатурасида истеъмол маҳсулотлари тури ҳамон камаймаётир. Биргина паррандачилик соҳасини оладиган бўлсак, ишлаб чиқариш тармоқнинг анъанавий турлари билан чекланиб қолмоқда. Бу давлатимиз раҳбарининг яқинда қабул қилинган «Паррандачиликни янада ривожлантириш бўйича қўшимча чора-тадбирлар тўғрисида»ги қарорида ҳам қайд этилди.\nУнда товуқдан бошқа курка, бедана ғоз, ўрдак, туяқуш, каклик каби парранда турларини етиштиришни оммалаштириш суст бораётгани, маҳсулотларни қайта ишлаш даражаси пастлиги, жумладан, парранда чиқиндиларини чуқур қайта ишлаш тизими йўлга қўйилмагани тилга олиниб, мазкур муаммолар ечими юзасидан қатор вазифалар белгиланди.\nЭътиборлиси, қарор қабул қилинганига кўп фурсат ўтмаган бўлса-да, бу борадаги ишларнинг илк самаралари кўзга ташланмоқда. Хусусан, жорий йилнинг ўтган даврида биргина Қашқадарё вилоятида ўндан зиёд паррандачилик корхонаси ташкил этилиб, уларда 25 мингга яқин парранда парвариш қилинмоқда.\nЯқинда яна бир ана шундай янги корхона фаолияти йўлга қўйилди. Бу Қамаши тумани «Қизилтепа» МФЙ ҳудудидаги «Азза парранда сервис» масъулияти чекланган жамияти бўлиб, у 25 йилдан буён қаровсиз ётган ташландиқ ерда барпо этилди.\nКорхонага тегишли лойиҳа Давлатимиз раҳбари Шавкат Мирзиёевнинг жорий йил февраль ойида Қашқадарё вилоятига амалга оширган ташрифи давомида тасдиқлаган. У юртимизда саноат усулида етиштиришга қаратилган паррандачиликнинг ноёб йўналиши – куркачиликка ихтисослашганлиги билан аҳамиятлидир.\nЛойиҳанинг умумий қиймати 42 млрд. cўмни ташкил этади. Унинг қарийб 70 фоизи Sanoat Qurilish Bank томонидан ажратилди. Ушбу маблағларга 8 та цех барпо этилди, Германия ва Исроил давлатларидан замонавий ускуна ва технологиялар олиб келиниб, ўрнатилди. 50 нафар қамашилик йигит-қиз доимий ишга жалб қилинди.\n– Мажмуада айни пайтда курканинг 34 мингта ноёб хайбред конвертер тури парвариш қилинмоқда, – дейди тадбиркор Аъзам Зоҳидов. – Уларнинг ўзига хос хусусиятлари – тез ўсувчанлиги, маҳсулдорлиги ҳамда ҳуштаъмлигидир. Агар маҳаллий куркалар 6 ойдан 1 йилгача боқилганда тирик вазни 4-5 кг.ни ташкил этса, хайбред конвертернинг оғирлиги атиги 4 ойда 20-28 кг.гача етади. Янада аниқроқ айтганда, жорий йилнинг ўзида корхона томонидан 1100 тонна курка гўшти етказиб берилиши режалаштирилган.\nҲа, ваъда қилинаётган рақам катта! Бироқ, бунга асос ҳам етарли. Келгуси йилда «Азза парранда сервис» негизида яна 8 та цех қурилиши ҳамда уларга юзга яқин ишчи кучи жалб қилиниши мўлжалланган. Асосийси, галдаги лойиҳада бугунги ишларга курка гўштини қайта ишлаб, тайёр маҳсулот ҳолига келтириш, қўйингки, паррандачилик кластерини ташкил этиш мақсад қилинган.\n– Мазкур корхона Ўзбекистонда куркачиликни ривожлантиришда муҳим аҳамият касб этади, – дейди россиялик мутахассис Александр Русчак. – Унинг туман марказидан анча узоқда жойлашганлиги ҳам эътиборга моликдир. Бу атрофдаги қишлоқларда яшовчи аҳолининг иш билан бандлигини таъминлашга хизмат қилади. Курка гўшти хусусияти ҳақида тўхталиб, унинг инсон саломатлигида ўрни беқиёслигини қайд этиш жоиз. Қандли диабет касаллигида даво. Тез ҳазм бўлувчи маҳсулотлар қаторида доим кексалар ва болалар овқат рационига киритиб келинган.\nКорхонада иш 3 босқичда ташкил қилинган. Биринчи босқичда тухум олиб келиниб, инкубаторда очирилади, кейин жўжалар парваришланади. Сўнгги босқичда эса вояга етиб, ўз истеъмолчисига етказиб бериладиган куркалар сақланади.\nУмуман айтганда, яқин йилларда мамлакатимизда рақобатбардош парранда маҳсулотлари ишлаб чиқариш орқали аҳолининг ушбу маҳсулотларга бўлган талабини барқарор ва мақбул нархларда таъминлашга эришилади. Соҳада экспорт салоҳият ошиб, импорт амалиётлар мос равишда қисқаради.\nМухтасар қилиб, иқтисодий барқарорлик асосида ижтимоий фаровонликка эришилади, дейиш мумкин.


Мурожаат ўз ечимини топди | Ўзбекистон Халқ демократик партияси\n2019-10-14 17:10:04 1133\nЎзбекистон ХДП Гулистон туман кенгашидаги Жамоатчилик қабулхонасига Гулистон тумани, Деҳқонобод шаҳарчаси, Ибрат МФЙда яшовчи фуқаро Мухтабар Умрқулова мурожаат қилди. У ўз мурожаатида фарзанди Бўлтакова Дилшода оғир операция бўлиб қолгани, икки ой комада ётгани ва ҳозирги кунда ўзига келган бўлса-да, оёқ-қўли ишламаётганлиги сабабли ногиронлар аравачаси билан таъминланишида ёрдам сўраган.\nПартиямиз ташаббуси билан мазкур масала Сирдарё вилоят тиббий хизматлар агентлиги қошидаги Гулистон туман тиббий ижтимоий хизматлар шўъбаси мудири Б.Қудратов билан ҳал этилди. 2019 йилнинг 10 октябрь куни фуқаро Умрқулова Мухтабарнинг қизи Бўлтакова Дилшода ногиронлик аравачаси билан таъминланди.\nЎзбекистон ХДП Гулистон туман кенгаши раиси.


25 октябр 2020, Тошкент вақти: 22:41\nМинск кўчаларида тинч норозилик юришига чиққан белоруслар, 23 август, 2020\n23 август куни ўн минглаб белорус Минск кўчалари бўйлаб, пойтахт марказига қадар тинч норозилик юришида иштирок этди.\n9 август куни бўлиб ўтган сайловда Лукашенко ғолиб чиққани эълон қилинганидан бери мамлакатда норозилик намойишлари тўхтамаётир.\nҲозиргача норозилик намойишларида қатнашган 7 мингга яқин одам ҳибсга олинди, уч одам ўлди. Беларус полицияси намойишчиларни аёвсиз калтаклади, айрим ҳолатларда намойишчиларга ўқотар қуролдан ўт очилди.\nЕвропа Иттифоқи ҳамда АҚШ сайловни танқид қилиб, намойишчиларга қарши кўрилган чораларни қоралади.\nПрезидент Александр Лукашенконинг қайта сайланишидан норозилар, сайловдан кейинги намойишларда полиция томонидан аёвсиз куч қўлланганини ҳам кескин қораламоқда.\nЯкшанба куни колонналарга бирлашиб, шаҳар марказига юриш қилган норозилар акциясини полиция ва ҳарбийлар қаттиқ назорат қилди.\nАҳолиси 9 ярим миллионга яқин бўлган Беларусда 15 кундирки намойишлар тўхтамаётир.\nҚуйида Озодлик радиоси мухбирларининг Минскдан узатган жонли дастурини томоша қилишингиз мумкин:\n22 август куни президент Александр Лукашенко, мамлакат чегараси яқинида ҳарбий қўшинлар тўпланаётгани ҳақидаги хабарлар фонида, мамлакат армиясини ҳозир ва ҳушёр туришга чорлади.\nМухолифат номзоди Светлана Тихановская эса белоруслар "ўз ҳуқуқлари учун курашишлари кераклигини" айтиб, Лукашенканинг мамлакат ҳарбий таҳдид остида экани ҳақидаги иддаоларига эътибор бермасликка чорлади.\nРасмий натижаларга кўра, сайловда президент Лукашенко 80,1 фоиз овоз тўплаган, Тихановская эса атиги 10,1 фоиз овоз олган.\nСайлов ортидан Литвага қочиб ўтишга мажбур бўлган Тихановская, AFP хабар агентлигига берган интервьюсида, Лукашенко ва унинг ҳукумати ҳақида:\n- Биз Беларус халқимиз ва кўпчиликни ташкил қиламиз. Уларга йўл очиб бермаймиз. Энди улардан қўрқмаймиз, - деди.\nЛукашенко Польша ва Литвадаги НАТО қўшинлари Беларус чегаралари яқинида тўпланаётганини иддао қилди.\nГродно шаҳридаги ҳарбий бўлим олида сўзлаган Лукашенко мамлакат армияси Беларуснинг ҳудудий бирлигини ҳимоя қилиши кераклигини таъкидлади.\nБеларус президенти Александр Лукашенка ҳарбийлар билан, 22 август, 2020\nНАТО эса Лукашенко иддаолари асоссиз эканини билдирди.\nАльянс президент иддаоларига жавобан эълон қилган билдирувда «Аввал айтиб ўтганимиздек, НАТО Беларус ёки бошқа бирор давлатга таҳдид солмайди ва минтақада ҳарбийлари сонини ошираётгани йўқ», дейилади.\n22 август куни Литва президенти Гитанас Науседа ҳам Лукашенко иддаоларини рад этди. Литва Ташқи ишлар вазирлиги АҚШ давлат котибининг ўринбосари Стивен Биган кейинги ҳафтада Литва ва Россияга хизмат сафари билан келиб, Беларусда сайлов ортидан келиб чиққан бўҳронни муҳокама қилишини билдирди.\nБиган Вильнюсда Тихановская билан ҳам учрашиши хабар қилинди.\nБеларусни 1994 йилдан бери бошқариб келаётган Лукашенкл ҳукмронлиги даврида ўтказилган бирорта сайловни ғарб давлатлари эркин ёки адолатли деб топмаган.\nЛукашенко мухолифатни огоҳлантирди, пойтахт Минскка қўшинлар сафарбар қилинди\nМинскдаги заводга борган Лукашенкони ишчилар “Уходи” деган ҳайқириқлар билан кутиб олди (ВИДЕО)


Ўш ва Жалолободда ўзбеклар мулки эгаллаб олинмоқда\nЎш ва Жалолободда эгаси қирғиз бўлган ҳовли ва дўконларга талафот етмади.\nЎш ва жалолободлик ўзбекларнинг бозорлардаги "точка"ларидан тортиб ошхонаю заводигача ўзларини "Қирғизистоннинг ягона эгалари", деб билаётганлар томонидан тортиб олиняпти. Маъмурларнинг бу талончиликдан хабари бору лекин бу хабардорликдан самара кўринмаяпти.\nГапни эгаллаб олинган кафедан бошламоқчимиз. Қизилқишлоқлик Муҳаммадумар ҳикоя қилади.\n- Қорасув район Қизилқишлоқ айил ҳукуматига (Айил окмоту – қишлоқ ҳукумати, дегани. Қорасув туманидаги Қизилқишлоқ айил окмоту ҳудуди Ўш шаҳрига туташ – муаллиф) қарашли Бўстон кўчасининг яшовчиси Раимбоев деган йигит Ўш ОблГАИ территориясидан тўрт сўтик ер сотиб олиб ўша ерга бир кафе қурган эди. Тўполондан кейин ўша ерни янги хўжайинлари эгаллаб олишиб¸ бориб майда-чуйда нарсаларимни олиб олай деса ҳам уриб-сўкиб¸ дўқ-пўписа қилиб ҳайдашган. Тўрт кун бурун бўлган¸ дейди Муҳаммадумар.\nСуҳбатдошимиз айтаётган Раимбоевнинг ўзи билан боғланишнинг иложи бўлмади. Маълум бўлишича,\n- Бугун эрталаб ўша болани Қорасув район Ички ишлар бўлимига олиб кетишибди. Нима мақсадда¸ қандайлиги номаълум¸ дейди қизилқишлоқлик Муҳаммадумар.\nЎшдан олинган яна бир хабарга қараганда, шаҳарнинг тарихий марказидаги Сун Ят Сен кўчасида истиқомат қилувчи ўзбекларнинг уйлари ҳам эгаллаб олинган.\nБу кўчадаги вазият тўғрисида яқин маҳаллалардан бири қўмитаси раисидан маълумот олдик. Унинг айтишича, уйлар эгаллаб олинган, деган хабар ҳақиқатдан узоқроқ, лекин ўзбекларнинг ўз уйларида тинч яшолмаётгани бор гап.\n- Сун Ят Сен кўчасида бўлаяпти бу иш. Уйга кириб олмаган қирғизлар. Улар уйига кириб олган ўзбекларни ҳайдаяпти. Биз СНБга ҳам айтдик¸ комендантга ҳам хабар бердик. Улар шу иш бўйича ишлашаяпти¸ чора кўришаяпти.\nОзодлик: Маҳаллага киритмаяпти эканми?\n- Маҳаллага кирган. Уйнинг эшикларини тақиллатиб сартлар деб сўкиб “Нимага келдинг?” деяпти. А так ўзлари уйга боришга қўрқишганидан киришмаяпти. Бу иш ҳамма структураларга айтилди.\nОзодлик: Сизнинг маҳаллангизда уйларни¸ ресторанларни¸ ошхоналарни эгаллаб олиш борми йўқми?\n- Бизда ҳамма ўзининг эгаси билан. Фалончаникини эгаллабди¸ деган гап йўқ. Ҳаммаси ўзининг эгаси билан.\nОзодлик: Сун Ят Сенда бўлгандай воқеа Ўшнинг яна қаерида бор?\n- Аношинада бўлди. Аношина кўчадагилар уже ярашиб киришди яна¸ дейди Ўш шаҳри маҳаллаларидан бири қўмитаси раиси.\nСун Ят Сен кўчасидаги вазият юзасидан изоҳ сўраб Ўш вилоят комендатурасига қўнғироқ қилдик.\nКомендант ўринбосари Фаттахов бундай деди:\n- Бу кўчада яшайдиганларнинг мулки эгаллаб олинганини тасдиқловчи конкрет фактлар йўқ. Лекин, “эмне учун келдинер, кеткиле”, деган гаплар айтилаётгани бор гап. Биз тергов органларига вазиятни ўрганишни топширдик. Агар керак бўлса, “зачистка” ўтказилади, деди комендант ўринбосари.\nЎзбекларга қарашли мол-мулк ва иш ўринларини эгаллаб олиш, хабарларга қараганда, Жалолобод вилоятида ҳам давом этмоқда.\nЎзларини "республиканинг ягона эгалари", деб ҳисоблаган шахслар ўзбекларнинг бозордаги "точка"сидан тортиб, заводларигача эгаллаб олмоқда.\nМана Жалолобод шаҳридаги аҳвол:\n- Мисол учун¸ бозорда точкаси борларнинг жойларини эгаллаб олишиб¸ эгалари чиқмай қўйди эгаллаб олингандан кейин¸ дейди жалолободликлардан бири.\nМана бу эса, вилоятнинг яқинда босқинчилар қуролли ҳужумига учраган, юзлаб ўзбекларнинг уйларига ўт қўйилган Бозорқўрғон туманидан олинган маълумот.\nИсмини айтмаслигимиз шарти билан саволларимизга жавоб берган бозорқўрғонлик гапиради:\n- Бозорқўрғонда Қамбаров Абдуқаҳҳор аканинг уйини¸ мол-мулкини¸ шахсий заводини эгаллаб ўтирилибди. Айтишича¸ 100 тонна селитра бор эди. Энди бу сотишгами¸ ўзларига тарқатишгами. Заводнинг қолган тарафларини беш-олтита одам кириб бўлиб олишган.\nОзодлик: Қанақа завод эди у?\n- Пахта ишлаб чиқарадиган “Олтин камар” деган завод.\nОзодлик: Пахта тозалаш заводимиди?\n- Ҳа. У кишининг бола-чақаси ҳаммаси ҳозирги кунда Ўзбекистонда. Унга ўхшаган мисоллар ҳам бор. Лекин уларни ҳали тўлалигича нима қила олганимиз йўқ. Бундай нарсалар кўп бўлаяпти¸ дейди бозоқўрғонлик йигит.\nБировларнинг ер участкаларини, мол-мулкни босиб олиш одати Қирғизистонда, асосан, 2005 йил, март инқилобидан кейин пайдо бўлган эди.\nАқаевнинг ўрнига Бакиев келганидан сўнг шу кунда июн тўполонлари учун Қирғизистон ҳукумати асосий айбдор қилиб кўрсатаётган Қодиржон Ботиров мулк ўғриларининг асосий нишонига айланган эди.\nРеспублика Ўзбек миллий маркази вице-президенти, тадбиркор Қодиржон Ботировга қарашли бир неча гектарли ер ва кўпқаватли бино атрофдаги қишлоқларда яшайдиганлар томонидан босиб олинганига мана 3-4 йил бўлиб қолди.\n- Қодиржон Ботиров орган одами билан ҳам кириб кўрди. Ҳар қанча ҳаракат қилиб кўрди. Лекин ҳеч қандай ўзгариш бўлгани йўқ. Ҳалигача ўшаларнинг қўлида. Яқинда бухгалтерларидан биттаси шикоят қилиб элнинг ичида гапиришаëтган эди. Ҳар бири 15 минг сўмлик плиталарни босган одамлар майдалашиб ичидаги арматурасини олишиб қандайдир бозорларга олиб бориб сотишаяпти экан.\nОзодлик: Плита бўйича сотса бўлмас эканми шуни?\n- Яхши бўлардику. Улар лекин шунақа ажойибда. Буларга тушунмадик¸ дейди суҳбатдошларимиздан бири.\nҲазил қиладиган вазият эмас. Чиндан ҳам тушунмаяпман: ахир тайёр плитани бузиб, ичидаги арматурани суғуришга қанча куч кетади-ю?! Шунинг ўрнига, плита ҳолида сотсалар бўлмайдими? Барибир, мушукларини пишт дейдиган одам йўқ-ку бутун бошли бир мамлакатда?!


НАМАНГАН – “Суд 1 миллиард сўм сарфлаб қурган биноимни бузиш ҳақида қарор чиқарди”\n25 феврал 2020, Тошкент вақти: 17:48\nЧУСТ. “Мен – Шавкат Мирзаев, Наманган вилояти Чуст туманидан мактуб йўлламоқдаман. Тадбиркорман. 2017 йили 28 ноябрь куни вилоят ҳокимлиги тендер комиссияси ўтказган тендерда қатнашиб ғолиб бўлдим. Шунга кўра, 2017 йил 13 декабрь куни Чуст тумани ҳокимининг 1926-сонли қарори чиқди. Шу қарорга асосланиб, вилоят архитектура бошкармаси тасдиқланган лойиҳа бўйича 1 миллиард сўмлик қурилиш ишларини бажардим. Лекин қувончим узоққа бормади. А.А. исмли шахс устимдан судга мурожаат қилибди. Мени судга таклиф ҳам қилишмади. Суд тендер комиссияси ҳамда туман ҳокими чиқарган қарорларни бекор қилибди, мен қурган бинони бузишга буйруқ берибди. Мен жуда катта ҳаражат ва харажат билан уч қаватли бино қурдим. Энди эса уни бузишмоқчи.\nНаманган вилоят маъмурий судига апелляция бермоқчи эдим, қабул қилишмади. Вилоят ва туман прокуратурасига қилинган мурожаат ҳам жавобсиз қолди.\nМен қурилиш ишларини қонуний ҳужжатлар асосида қилганман. Республика идораларидан вазиятни холис ўрганиш учун ишчи гуруҳи тузишлари сўрайман. Катта маблағ сарфлаб қурган биноим ноқонуний бузиб ташланишидан хавотирдаман”.\n(Бу хабар Озодликка 3 август куни келган.)


Шавкат Мирзиёев: Ушбу мамлакат кун сайин...\n28.11.2021 16:54 0 2770\nЎзбекистон Республикаси Президенти Шавкат Мирзиёев 28 ноябрь куни Ашхобод шаҳрида ўтган Иқтисодий ҳамкорлик ташкилотининг (ИҲТ) ўн бешинчи саммити ишида иштирок этди. Бу ҳақда давлат раҳбари Матбуот хизмати хабар бермоқда.\nТуркманистон Президенти Гурбангули Бердимуҳамедов раислигида ўтган тадбирда Озарбайжон Республикаси Президенти Илҳом Алиев, Покистон Ислом Республикаси Президенти Ориф Алвий, Тожикистон Республикаси Президенти Эмомали Раҳмон, Туркия Республикаси Президенти Режеп Таййип Эрдоған, Эрон Ислом Республикаси Президенти Иброҳим Раисий, Қирғиз Республикаси Президенти Садир Жапаров, шунингдек, Қозоғистон Республикаси Бош вазири Асқар Мамин ва ИҲТ бош котиби Ҳусрав Нозирий ҳам иштирок этди.\nИҲТни жадал ривожланаётган ташкилот сифатида мустаҳкамлашга қаратилган кўп томонлама шерикликни янада кенгайтириш, унга аъзо давлатлар ўртасидаги ҳамкорликни савдо, транспорт-коммуникациявий ўзаро боғлиқлик, саноат кооперацияси, «яшил» иқтисодиёт ва туризм соҳаларида ривожлантириш масалалари йиғилиш кун тартибининг асосий мавзуси бўлди.\nЎзбекистон раҳбари саммитдаги нутқида Туркманистонни ташкилотга самарали раислик қилгани билан табриклади ҳамда жорий йил сентябрь ойида БМТ Бош Ассамблеясининг Иқтисодий ҳамкорлик ташкилоти билан шериклик тўғрисидаги резолюцияси қабул қилинганининг муҳим аҳамиятини қайд этди.\n«Тарихи, дини, урф-одат ва анъаналари яқин бўлган биродар халқларимиз азалдан савдо-сотиқ алоқалари ва маданий ришталар билан чамбарчас боғланган. Иқтисодий ҳамкорлик ташкилоти ўтган давр мобайнида улкан иқтисодий салоҳиятга эга йирик минтақавий тузилмага айланди», – деди Шавкат Мирзиёев.\nМамлакат етакчиси ташкилот доирасида кенг қамровли алоқаларни янада ривожлантириш тарафдори эканини таъкидлади.\nПрезидент халқаро ва минтақавий вазиятга, давом этаётган пандемия шароитидаги иқтисодий қийинчиликларга эътибор қаратиб, ҳамкорликнинг устувор йўналишлари бўйича қатор аниқ таклифларни илгари сурди.\n«500 миллиондан ортиқ аҳоли яшайдиган, улкан бозорга эга бўлган мамлакатларимизнинг савдо ва инвестиция соҳаларидаги катта имкониятларидан тўлиқ фойдаланиш зарур. Қабул қилинган «ИҲТ истиқболлари – 2025» концептуал дастури асосида, мамлакатларимиз ўртасида савдо-иқтисодий ва инвестиция алоқаларини янада кенгайтириш ва энг муҳими, амалий натижадорликка эришиш мақсадга мувофиқдир», – деди Ўзбекистон Президенти.\nШу муносабат билан ташкилот доирасида янгиланган ва кенг қамровли Савдо битимини ишлаб чиқиш ва қабул қилиш таклиф қилинди. Мазкур ҳужжатда савдо тўсиқларини бартараф этиш, божхона тартибларини рақамлаштириш, ҳамда ҳозирги вақтда долзарблиги тобора ошаётган электрон савдони кенг тадбиқ этиш масалалари ўз ифодасини топиши зарур.\nМамлакатларимизда ўзаро сармоялар оқимини кўпайтириш ва уларни ишончли ҳимоя қилиш, саноат кооперациясини чуқурлаштиришга қаратилган Қўшма ҳаракатлар дастурини қабул қилиш бугунги кун талаби экани таъкидланди.\nЎзаро савдо ҳажмларини ошириш, минтақавий аҳамиятга эга лойиҳаларни ишлаб чиқиш ва мамлакатларимиз иқтисодиётларининг жаҳон бозоридаги рақобатбардошлигини кучайтириш лозимлиги кўрсатиб ўтилди.\nБунинг реал механизми сифатида Шавкат Мирзиёев БМТнинг Саноатни ривожлантириш ташкилоти (ЮНИДО) ва Марказий Осиё иқтисодиёти учун (СПЕКА) Махсус дастури билан ҳамкорликда Ташкилотимиз доирасида Савдо, инвестициялар ва инновациялар марказини ташкил этиш ҳамда унинг қароргоҳини Тошкент шаҳрида жойлаштиришни таклиф қилди.\nЯна бир муҳим йўналиш – минтақамиздаги мавжуд транспорт йўлакларидан унумли фойдаланиш ва янгиларини яратиш.\nДавлатимиз раҳбари минтақалараро транзит хабларини ташкил этиш, замонавий транспорт ва йўл инфратузилмаларини ривожлантириш, транспорт ва транзит тарифларини оптималлаштириш ҳамда қўшимча чегирмаларни тақдим этиш, халқаро юк ва йўловчи ташиш шартларини енгиллаштириш, транспорт соҳасини рақамлаштириш масалаларига аниқ ечимлар топиш муҳим эканини таъкидлади.\nБу режаларни рўёбга чиқариш учун мамлакатларимизнинг транспорт-коммуникация алоқаларини ривожлантириш ва транзит салоҳиятини кенгайтиришга қаратилган минтақавий стратегияни ишлаб чиқиш мақсадга мувофиқ.\nГлобал иқлим кун тартиби тобора долзарб бўлиб бораётганини ҳисобга олиб, саммит «яшил» иқтисодиётга ўтишни давом эттириш масалаларини кўриб чиқди. Етакчилар бу борада фаол ҳамкорлик қилиш, жумладан, углерод нейтраллигига эришиш учун саноат тармоқларида экологик тоза ва ресурстежамкор технологияларни кенг татбиқ этиш зарур эканини таъкидладилар.\nШу мақсадда Шавкат Мирзиёев халқаро эколог олимлар ва экспертлар иштирокида юқори даражадаги доимий Мулоқот кенгашини тузишни таклиф этди.\nСайёҳлик алмашинувини қайта тиклаш муҳимлигини қайд этиб, Ўзбекистон Президенти Бухоро шаҳрида 2022 йили бўлиб ўтадиган туризм вазирларининг навбатдаги учрашувида пандемиядан кейинги даврда Хавфсиз сайёҳликни ривожлантириш умумминтақавий Дастурини қабул қилиш ташаббусини билдирди. Ушбу ташаббус доирасида зиёрат туризми» ва бошқа қўшма сайёҳлик маҳсулотларини ишлаб чиқиш, авиақатновлар географиясини кенгайтириш, туризм инфратузилмасини ривожлантиришга жиддий эътибор қаратилади.\nДавлат раҳбари қўшни Афғонистондаги вазият ҳақида алоҳида тўхталиб ўтди.\n«Ушбу мамлакат кун сайин оғир гуманитар инқирозга кириб бормоқда», – деди Шавкат Мирзиёев. Халқаро ҳамжамият, жумладан, яқин қўшнилар ёрдамисиз афғон халқи якка ҳолда бу қийин синовлардан ўта олмайди.\nШу боис афғон халқига зарур ёрдам кўрсатиш бўйича саъй-ҳаракатларни бирлаштириш ва умумий ёндашувларни ишлаб чиқишимиз керак.\nШунингдек, Афғонистон билан минтақавий аҳамиятга эга бўлган йирик савдо, транспорт ва энергетика лойиҳаларини амалга ошириш ишларини изчил давом эттириш тарафдоримиз.\nСаммитда Иқтисодий ҳамкорлик ташкилотининг халқаро нуфузи ва обрўсини ошириш, институционал механизмларини ва етакчи халқаро тузилмалар билан ҳамкорлигини ривожлантириш масалалари ҳам муҳокама қилинди.\nБу борада Ўзбекистон Президенти ташкилот фаолиятини янада такомиллаштириш бўйича аниқ таклиф ва тавсиялар тайёрлаш учун юқори даражадаги Экспертлар гуруҳини тузиш ташаббусини илгари сурди.\nТашкилот доирасида муайян соҳани ривожлантириш бўйича ҳар йилга ном бериш анъанасини жорий этиш ташаббуси билдирилди. Президентимиз ИҲТда 2022 йилни Ўзаро узвий боғлиқликни мустаҳкамлаш йили, деб эълон қилишни таклиф этди.\nСаммит якунида Ҳаракатлар учун Ашхобод консенсуси имзоланди. Ушбу ҳужжат аъзо мамлакатларнинг минтақавий иқтисодий ҳамкорликни янада ривожлантириш ва мустаҳкамлаш борасидаги муҳим устувор интилишларини ўзида мужассам этди.\nДавлатлар ва ҳукуматлар раҳбарлари ҳамда ташкилот бош котиби Ўзбекистонни 2022 йилда ИҲТга раисликни қабул қилиб олгани билан табрикладилар.\nПрезидент Шавкат Мирзиёев шу муносабат билан билдирилган самимий тилаклар учун миннатдорчилик билдириб, учрашув иштирокчиларини Ўзбекистонда ўтказиладиган навбатдаги саммитга таклиф қилди.\nШавкат Мирзиёев Президент Иқтисодий ҳамкорлик ташкилоти


“Ўзбекнефтгаз” АЖ Бошқаруви раиси Меҳриддин Абдуллаев бошчилигидаги “Ишчи гуруҳ” аъзолари, журналист ва блогерлар Қашқадарё вилоятининг Ғузор туманида қурилиш ишлари давом эттирилаётган “GTL Uzbekneftegaz” заводида бўлдилар.\nДепутат Расул Кушербаев, журналист Хуршид Далиев, Баҳодир Аҳмедов, блогерлар – Нурбек Алимов, Отабек Ортиқов, Умид Каримов заводда бугунги кунда амалга оширилаётган қурилиш ишларининг сўнгги босқичи билан яқиндан танишдилар.\nБошқарув раиси ташриф буюрганларга қурилиш ва монтаж ишлари ҳолати, “Uzbekneftegaz GTL” заводида машъала қурилмаси ишга туширилгани борасидаги фикрлари билан ўртоқлашишди.\n“Ишчи гуруҳ” аъзолари, журналист ва блогерлар заводда амалга оширилаётган қурилиш жараёнини кўздан кечириш мақсадида, қурилиш майдонида бўлиб, амалга оширилаётган ишларнинг гувоҳига айланишди.\nШундан сўнг, “Uzbekneftegaz GTL” заводининг лабораториясида 100 дан ортиқ замонавий юқори технологияли ускуналар ва унинг ишлаш тизими бўйича завод директори Фахриддин Абдурасулов тушунчалар берди.\nУшбу ускуналар олинган натижаларнинг аниқлигини ошириш, инсон омилини бартараф этиш ва меҳнат унумдорлигини ошириш имконини бериши, лабораторияда кунига жами 4 000 гача таҳлил бажариш мумкинлиги бўйича батафсил ахборот берилди.\n“GTL” заводи лабораториясининг ўзига хослиги турли хил қўллаш сегментлари, жумладан, газни қайта ишлаш, газ кимёси, шунингдек, нефтни қайта ишлаш ва нефть кимёси учун кўплаб тадқиқот усулларини қўллашдан иборат.\nБошқарув раиси лабораторияда иш фаолиятини давом эттираётган ёш мутахассислар билан суҳбатда бўлиб, уларнинг инглиз тили ва технологиялар бўйича билимларини синовдан ўтказди.\nСуҳбат асносида уларнинг технологияларни ишлатиши, ҳар бир ҳаракатни бажариш ҳолатлари ўрганилди.\nЁш мутахассислар ўз навбатида, лаборатория ходимлари замонавий синов усуллари, жумладан, “ASTM International” халқаро стандартларига мувофиқ синовларни ўтказиш усулларини ўзлаштирганликларини маълум қилишди.\nБошқарув раиси ҳозирги кунда “GTL” заводи Марказий лабораториясининг миллий ва халқаро аккредитациясига тайёргарлик ишлари фаол олиб борилаётганини маълум қилди.\nИшга тушириш-созлаш олди ва ишга тушириш-созлаш ишларини бажаришда ҳозирги кунда 500 дан зиёд техника жалб этилган бўлиб, қурилиш майдонида 9 мингдан ортиқ киши меҳнат фаолиятини давом эттирмоқда.\nШунингдек, заводнинг маъмурий биноси қурилиш ишларининг бориши ўрганилди ва бу ерда ишчи-ходимларнинг ишлашлари учун замонавий технологиялар ўрнатилиши ва шунга қараб қурилиш давом эттирилиши кераклиги таъкидланди.\n“Uzbekneftegaz GTL” заводи ишга тушгач, йилига 3,6 миллиард куб метр тозаланган табиий газ (метан) қайта ишланади ва 1,5 миллион тонна юқори сифатли синтетик суюқ ёқилғи, жумладан, 307 минг тоннадан ортиқ авиакеросин, 724 минг тонна дизель ёнилғиси, 437 минг тонна нефть, кимё соҳаси учун хомашё бўлган нафта, 53 минг тонна суюлтирилган газ ишлаб чиқарилишига эришилади.\nМатбуот хизмати Ⓣ


Ироқ Курдистонида мустақиллик референдуми бошланди\n11:44 / 25.09.2017\nИроқнинг Курдистон мухтор вилоятида мустақиллик масаласида референдум бошланди.\nRudaw телеканалининг хабар қилишича, овоз бериш участкалари маҳаллий вақт билан 7:00 да очилган ва 18:00 да ёпилади.\nУмуман 5,2 млн сайловчи рўйхатга олинган, улар "Курдистон минтақаси ва унинг ташқарисидаги курдлар истиқомат қиладиган ҳудудлар мустақил бўлишини хоҳлайсизми?", деган саволга ўз фикрларини билдиришлари керак. Референдум натижаси бир кундан кейин маълум бўлади.\nИроқ Курдистони Олий мустақил сайлов комиссиясига кўра, 400 дан ортиқ халқаро кузатувчилар овоз беришни кузатмоқда. Референдумни ёритишга 600 дан ортиқ журналист жалб қилинган. Уларнинг 3 дан бири хорижий ОАВ вакилларидир.\n11:05 / 05.03.2018


Халқ таълими вазири Шерзод Шерматов бу ҳолатдан очиқдан очиқ оғринганини яширмади. Ушбу ҳолатни вилоят прокуратураси назоратга олгани айтилди.\nСуюнова мактабда айрим ўқитувчилар бўёқ ҳидидан заҳарланиб ҳушидан кетиб қолгани, натижада қишлоқ поликлиникасида ётишига тўғри келганини қўшимча қилди. Умуман, олганда шу каби ҳолатлар сабаб директорни ўз ишига номуносиб, дея ҳисоблашини билдирди.\nБу гап қанчалик ростлигини билиш мақсадида ҳудуддаги оилавий поликлиникада ҳам бўлдик. Поликлиника катта ҳамшираси Муқаддас Раупова мактабдан бирор ўқувчи ёки ўқитувчи бўёқ ҳидидан соғлиги ёмонлашиб мурожаат қилмаганини айтиб ўтди.


00:00 / 19.12.2008 | eski savollar | 2863\nАссалому алаикум wа раҳматуллоҳу wа баракатуҳ Шайх ҲазратлариМенда савол бор эди. Мен чэт элда о'қийман. Қо'лдан келганча беш маҳал намозни то'лиқ адо қилиб о'қишга ҳаракат қиламизБизнинг университетимизда Дам олиш ҳонаси мавжуд. Бу ҳонадан биз турли ҳил мазҳаб мусулмон биродарлар келиб намоз о'қиймиз. Бугун бир ҳолат бо'лди. Шу масаладаги чигалликни тушуниш ва ечиш учун савол бермоқчи эдим.Бир биродар келиб бир студент қиз намоз о'қиётганини ко'риб жаҳли чиқиб чиқиб кетди. Кейин у қиз чиқиб кетгунча у ҳона эшигини ланг қилиб очиб турди. У қиз ҳонани орқа томонида йигитлар эса олди томонда намоз о'қиётган эди. Жаҳли чиққан биродар ҳурмат қилиб шундай қилди шекиллик Кейин у қиз чиқиб кетгандан кейин намоз о'қиди...Бир оздан учраганимдан кейин у менга Аёл киши билан бир жойда намоз о'қиб бо'лмайди ҳаттоки ко'зи ҳам тушмаслиги керак деб айтди. Лекин бу ҳона ҳамма дин вакиллари учун мо'лжалланган бо'либ ҳоҳлаган инсон кириб чиқиши мумкин. Кейин у ерда бир аёл бир эркак қолиши жуда ҳам камдан кам ҳолатда бо'лади сабаби ҳамма танаффус пайтида чиқиб намоз о'қийди бу эса жамоат ташкил қилинишига олиб келади. Олдинда эркаклар жамоати орқада аёллар о'з ҳолича намоз о'қийверади. Ҳо'п ана бир эркак бир аёл ҳам қолди дейлик сиз намозни қазо қилиб шу нарса учун намоз ташланмайди-ку. То'г'ри базан бо'ш ҳоналарда жой топса бо'лади лекин ко'п вақтларда дарса бо'лади ёки талабалар алоҳида дарс қилиб о'тирган бо'ладилар унда нима қиламиз. О'зингиз биласиз талабани вақти о'қиш пайтида зиқ бо'либ қолади ...Энди савол.....Бу каттагина ҳонада таҳминан узинлиги 8 метрга эни 3 метр бо'лган ҳонада эркаклар ҳонанинг биринчи ярмида аёллар орқароқ томонида намоз о'қиса жоизми, то'г'ри бо'ладими?Яна мен қизиққан нарса шундаки у биродаримиз қандай ҳадис ёки далилга асосланган ҳолда бундай ё'л тутди шуни ҳам билмоқчи эдим. Яни қайси мазҳабда бунга қатиян қаршилик бор Саволни то'гри бера олдим деб о'йлайман. Агарда саволни ното'г'ри берган бо'лсам ёки фикримни тушунтира ололмаган бо'лсам олдиндан узр со'райманЖавобингизни интизорлик ила кутиб қоламизАллоҳ илмингизни зиёда қилсин\n- Мазкур биродарингиз нотўғри қилган. Сизнинг мулоҳазаларингиз тўғри.Аввал эркаклар, кейин болалар, кейин аёллар саф тортадилар.Бунинг далили қуйидаги ҳадислардир.Анас розияллоҳу анҳудан ривоят қилинади: «Пайғамбар соллаллоҳу алайҳи васаллам Умму Сулаймнинг уйида намоз ўқидилар. Мен ва бир етим бола у зотнинг орқаларида турдик. Умму Сулайм эса бизнинг орқамизда турди». Тўртовлари ривоят қилди.Яна ўша кишидандан ривоят қилинади: «Расулуллоҳ соллаллоҳу алайҳи васаллам унга ва улардан бир аёлга имомлик қилдилар. Бас, уни ўнг томонларига, аёлни эса орқаларига қўйдилар».Муслим ва Абу Довуд ривоят қилган.\nДиплом сотиш хакида\n«Кифоя» китоби юзасидан саволлар\nРуҳиятнинг илмга Тасири\nВояга етмаганнинг молидан закот\nЯхшилик ҳам, ёмонлик хам\nАҳли исломга саволим...\nКимга итоат қилай? Суннатгами ёки отамгами?


12.02.2019 16:42 0 113\nЛитва аёл муҳандислар ва олимлар салмоғига кўра Европа Иттифоқи етакчисига айланди. Бу ҳақда «Euronews» хабар берди.\nЕвростат маълумотига кўра, Болтиқбўйи республикасида қарийб 100 минг нафар муҳандис ва олимлар бор, шундан 57 минг нафари — хотин-қизлар.\nХудди шу кўрсаткич бўйича иккинчи ва учинчи ўринлар Латвия ва Болгарияга тегишли. Португалия ва Дания ҳам илғор бешликда.\nФинляндия, Люксембург ва Венгрияда илмий фаолият билан банд инсонларнинг салкам учдан бир қисми аёллар. Бу ЕИдаги энг паст кўрсаткичлар.\nЕвропа Иттифоқи мамлакатларида 2017 йили 18 миллион нафар олим ва муҳандислар фаолият олиб бораётгани аниқланган эди. Ўшанда ҳаётини фан ва техникага бағишлаганлар орасида эркаклар ва аёллар нисбати 59 фоизга 41 фоизни ташкил этганди.\nаёллар Литва ЕИ фан-техника


Экологлар каёкка караяпти? Олтинкул туманидаги дарёда бир кун кизил, бир кун кук сув окмокда – КУН УЗ\nГлавная / Жамият / Экологлар каёкка караяпти? Олтинкул туманидаги дарёда бир кун кизил, бир кун кук сув окмокда\n22.03.2020\tЖамият Comments Off on Экологлар каёкка караяпти? Олтинкул туманидаги дарёда бир кун кизил, бир кун кук сув окмокда 22 Показы\nАндижон вилояти Олтинкул туманининг марказий худудида “Асака ташламаси” сойи “Улугнор” каналига куйилиб, битта “Улугнор” каналига айланади. Унинг бир ирмоги эса Корадарёга кушилиб кетади.\nАйни пайтда секундига 30 кубометр сув окимига эга мазкур канал “экологик халокатли” холатда. Сабаби, каналнинг суви бир кун кизил, бир кун кук рангда бошка пайтларда эса турли рангларга буялиб окмокда.\nДарё сувининг ранги худуддаги, “KONTEKS-TASHKENT” трикотаж махсулотлари ишлаб чикарувчи корхонасининг буёк цехида матоларнинг кайси рангга буялишига боглик.\n“KONTEKS-TASHKENT” корхонаси ишлаб чикариш жараёнида вужудга келадиган, катта эхтимол билан экология учун зарарли булган чикиндиларни фабрика ёнидан окиб утувчи каналга окизиб юборяпти. Окибатда, дарёдаги баликлар, бошка сув жониворлари, сувда яшовчи бори тирик организмлар кирилиб кетмокда. Бундан беш йил олдин хам бу дарёда баликнинг 15га якин тури, ондатра ва кискичбакалар учрар эди. Хозирда эса улар деярли йук булиб кетган.\nБиз дарё суви тук кук рангда окаётган пайтда канал ёкалаб бориб “KONTEKS” корхонаси канализация кувуридан куюк рангли суюклик дарё сувига кушилаётганига гувох булдик. Корхонадан окаётган чикинди сув микдорининг куплигидан дарё суви хам кора рангга кирган эди.\nДарёнинг холидан хабар оладиган ташкилот борми?\nОкин дарё ёкасида яшовчи ахоли вакиллари билан сухбатлашдик.\n“Биз Офтобачек махалласи фукаролари Асака ташламаси атрофида яшаймиз. Мана шу сойда ёшлигимиздан бери чумилиб катта булдик. Чорва хайвонлари, томоркаларимизни шу сойдан сугориб келганмиз. Тоза ичимлик суви тухтаб колган пайтларда сой сувидан истеъмол килар эдик.\nФабрикада ишлаб чикариш ишлари яна кайта йулга куйилгач, сойдаги сув узгариб колди. Яъни, охирги 4-5 йил давомида фабрика кизил рангли “футболка” чикарган куни сойда кизил рангли сув окади, кора “футболка” чикарган куни кора. Фабрикада ишловчи йигитларнинг айтишича, ишлаб чикаришдан хосил булган ва буёк цехидаги захарли хар хил кислоталарнинг барчаси сойга окизилади. Шу сой бошида корхонанинг канализация ташламаси бор. Уша ердан хар хил куюк чикинди сувлар окади.\nИлгари бу сойда балик жуда мул, кармокда тутиш жуда осон эди. Хозирги кунда эса хеч кандай балик яшамай куйган. Уйдаги паррандаларимиз бу сувдан ичса, касал булиб колмокда. Бу сувдан истеъмол килгани хам куркиб колдик. Ёз кунлари баъзан ёш болалар шу ерда чумилишяпти. Окибатда болаларнинг баданларига хар хил тошмалар тошиб кетяпти. Бу муаммо буйича фабрикага бир-икки маротаба мурожаат килдик. Лекин хеч ким гапимизга кулок солмади. Ундан ташкари, махаллага Тошкентдан келган комиссияга хам шу масала буйича мурожаат килдик. Улар “Бу ерда ишловчи ишчилар сони куп экан”, дейишди. Хуллас, натижа булмади.\nХуп, фабрикада ишчилар сони куп булса, топаётган даромадидан тозаловчи ускуна сотиб олиши керак эмасми?! Ишлаб чикариш булгани ва ахоли иш билан таъминлангани яхши албатта. Лекин, минг нафар фукарони иш билан таъминлайман деб, бу ёкда ун минг нафар одамга зиён етмаслиги керак-да! Бошка нарсаларга хам пул сарфлашяпти-ку. Уша ерда тозаловчи ускуналар урнатилса, хеч кимда эътироз хам, шикоят хам булмайди.\nХали у ташкилотга, хали бу ташкилотга мурожаат киляпмиз. Аслида мурожаат килишимиз керакми? Авваллари экология ташкилоти текшириб турар эди. Якин ун йил ичида эса текширилганини хам билмаймиз.\nАвваллари бу сойга чикинди окизиш кечкурунлари амалга оширилар эди. Хозирги кунга келиб, кундузи хам окизяпти. Куркмай колишди. Мана куриб турганингиздек, сув кум-кук булиб окяпти. Бугун фабрикада кук рангли футболка чикаришяпти шекилли”, – дейди Офтобачек махалла фукароси Шерзодбек Сулаймонов.\nКорхонага кириб, мутасаддилар билан учрашдик. “KONTEKS” менежери Жахонгир Сотволдиев масалани эшитгач, корхонада мавжуд чикиндиларни фильтрлаб тозаловчи ускуналар дунёдаги энг сунгги русумдагиси эканлигини айтди.\n“Корхонамиздан чикаётган чикинди сувлар атроф-мухит ва дарё сувларига умуман зарар етказмайди. Энг замонавий ускуналар билан тозаласак хам, буёкнинг рангини йукота олмаяпмиз. Колган саволларга алохида мутахассисимиз жавоб беради”, деди Жахонгир Сотволдиев.\nУзини Шерзодбек дея таништирган ва фамилиясини айтишни истамаган корхонанинг экспорт-импорт буйича мутахассиси муаммоли холат буйича уз изохини билдирди:\n“Таъсисчимиз тозалаш ускуналарини Туркиядан мутахассис олиб келиб ишга туширган. Чикаётган чикинди-окавамиздаги рангни куриб ахоли вахима киляпти. Аслида, корхонамиздан дарёга окиб тушаётган чикинди суюкликнинг умуман зарари йук. Бу хакда Андижон вилояти Экология атроф-мухитни мухофаза килиш бошкармаси лабораториясининг тахлил натижалари хам бор”, деди мутахассис ва кулимизга ана шу хулосани такдим этди.\nМутахассис чикиндиларни кайта ишлаб тозаловчи иншоотнинг ишлаш жараёнини кузатиш учун жамиятнинг таъсисчи рахбари рухсат бериши кераклигини айтди.\n“KONTEKS” жамиятида фаолият юритаётган ишчилар сони бир ярим мингдан зиёд. У Олтинкул туманидаги энг йирик саноат корхонаси. Мутасадди ташкилотлар айнан фабрикадаги ишчи уринлари ва экспорт салохиятини уйлаб, унинг атроф-мухитга зиён етказаётганлигига куз юмаётган булишса не ажаб.\nКорхона бизга Андижон вилояти Экология атроф-мухитни мухофаза килиш бошкармаси лабораториясининг тахлил натижаларини хам такдим килди. Балки, тахлил натижалари ёзилган когозда хаммаси меъёрдадир. Бирок, аклга эга хар бир инсон кип-кизил ёки коп-кора кимёвий буёкка буялиб, бутана холда окаётган сувни кургач унинг захарли эканини лаборатория тахлилисиз хам билади.\nКорхонадан дарёга окаётган захарли кимёвий чикинди туфайли дарёдаги тирик жонзотлар ва атрофдаги ахоли зарар курмокда.\nУйлаймизки, Андижон вилоят экология ва атроф-мухитни мухофаза килиш бошкармаси, махаллий хокимият вакиллари, Узбекистон экологик партияси “Асака ташламаси” ва “Улугнор” каналларидаги холатни назоратига олишлари зарур.\nТуман худудини хавфли инфекциядан батамом тозалашда хокимлик, СЭОМ, ИИБ, харбийлар ва бошка мутасадди ташкилотлар томонидан …


Чекишни ташлаш учун 5 та сабаб - 23 Ноября 2013 - www.BePuL.NeT\nГлавная » 2013 » Ноябрь » 23 » Чекишни ташлаш учун 5 та сабаб\nКашанда сигаретани ташлаш керак деган фикрга қанчалик эрта келса, бу унинг ва атрофидагиларнинг саломатлиги учун шунчалик яхши.\n«АиФ» нашри чекишни иложи борича тезроқ ташлаш учун 5 та муҳим сабабни тўплашга муваффақ бўлди.\nШундай қилиб,чекишни ташлаш…\nВақтингизни ва пулингизни тежайди. Ўртача кашанда суткасига 20 дона сигарета чекади,битта сигаретага тахминан 3 дақиқа сарфланади, яъни у кунига бир соат, йилига эса 365 соат вақтини йўқотади. Бу бир йилда 15 кунни, яъни икки ҳафталик таътилни ташкил этар экан. Бундан ташқари, сигареталардан ҳафтасига, ойига, йилига қанча пул тежаш мумкинлигини ҳам ҳисоблаш қийин эмас. Бу пулга ўзингиз анчадан бери хоҳлаётган, бироқ негадир сотиб олишга ботинмаётган буюмингизни харид қилишингиз мумкин.\nУзоқ умр кўрасиз. Тиббий тадқиқотларга кўра, кашандалик инсоннинг 7-10йиллик умрига зомин бўлар экан. Кашандалик кўзи ожизлик, эмфизема, катаракта, карлик, сурункали бронхит, гипертония, миокард инфаркти, кардиосклероз, стенокардия, сурункали гастрит, кариес, ошқозон ва ўн икки бармоқли ичак яраси, артериялар ва веналар тромбози, бепуштлик,\nимпотенция, пародонт касалликлари, шиллиқ пардалар яраси, цистит ва ҳоказо касалликларни келтириб чиқариши энди ҳеч кимга сир эмас. Саратон эса тамаки чекиш ҳолатларининг 90%да ривожланади. Ушбу касаллик турлари ичида бурун чуқурликлари саратони, оғиз бўшлиғи саратони, ошқозоности бези саратони, буйрак саратони, кўкрак бези саратони кўп учрайди. Бошқа онкологик касалликлар орасида ўпка саратонидан ўлиш ҳолатлари тез-тез қайд этилади.\nАйтгандай, кашандалик етказадиган зарарни камайтиришнинг иложи йўқ. Сигарета тутунида 19 та канцероген модда бўлиб, кашанда енгил ёки ментолли сигареталарни сотиб олганида ҳам, кунига бир дона сигарета чекканида ҳам, уларнинг барчаси кашанданинг организмига тушади.\nТашқи қиёфангиз яхшироқ кўринишига ва "анқибтурмаслигингизга” таъсир қилади.Кашандадан тамаки ҳиди келиб туриши шубҳасиз, бу ҳатто баъзидакашанданинг ўзига ҳам ёқмайди. Бунда ҳамма нарсадан – кийимлар, соч, тери ва оғиздан тамаки ҳиди "анқиб” туради. Тамакининг ҳиди фақат икки кун чекилмаган тақдирдагина йўқолади. Шунингдек, кашандалик кишининг ташқи қиёфасига салбий таъсир кўрсатади – тишлар, тирноқлар ва тери сарғаяди, ажинлар сони кўпаяди ва бу "кашанданинг юзи” синдромига олиб\nкелади. Сигареталар таркибидаги моддалар тери коллагени ва эластини толаларини бузади, натижада у сўлғин бўлиб қолади, таранглигини йўқотади. Томирлар торайиши натижасида тирноқ тўқималарига витаминлар ва минераллар етиб бормайди, оқибатда, улар сарғаяди, қатламларга ажралади ва синади. Сочлар кўримсиз ҳолатга келади. Сигареталардан воз\nкечиш косметолог ҳузурида бепул бўлишга тенгдир. Сигареталарни ташлаганингиздан\nкейин бир ойдан сўнг чеҳрангиз ранги ўзгарганини кўрасиз, хусусан, баъзи бир тери муаммолари, тишлар ва тирноқлардаги сарғайишлар йўқолади. Бундан ташқари, тамакидан воз кечиш уйқуни йўлга солишга ҳам ёрдам беради.\nҲаёт учун хатардан халос этади. Оддий кашанда чекиш учун танаффус қилиш вақтиниўтказиб юбормасликка ҳаракат қилади. У юрган йўлида чекиши мумкин, бу билан\nўпкага тушадиган юкламани оширади. Машина рулида чекаётганида йўлдан чалғийди,\nбу эса автоҳалокатга олиб келиши мумкин. Статистика маълумотларига кўра,\nуйлардаги ёнғинларнинг учдан бир қисми ўчирилмаган сигареталар туфайли содир\nАтрофингиздаги одамларни қутқаради. Ҳар йили пассив кашандалик туфайли келиб чиққан касалликлардан дунё бўлаб 600 000 киши вафот этади. Тамаки тутуни кашанданинг\nбарча оила аъзолари ва шунчаки унинг ёнида бўладиган одамлар учун зарарли.\nҲавога чиқариладиган тутунда кашанда ичига ютадиган тутунга қараганда\nканцероген моддалар миқдори юқори бўлади. Тутунга тўлиб кетган хонада 8 соатдан\nортиқ вақт бўлиш эса бешдан ортиқ сигаретани чекиш билан тенг. Айнан шу боис\nҳозир жамоат жойларида чекиш тақиқланмоқда.\nP. S. Кашандаларни яна қандай кўнгилсизликларкутмоқда?\nКашандалар 2-4 марта кўпроқ псориазга чалинади.\nКашандалик эркакларда импотенция хавфини оширади.\nКашандалар 1,7 марта кўпроқ кар бўлади.\nКашандалик ҳомиладорлик пайтида турли асоратларга олиб келади.\nКашандалик кўзи ожизлик сабабчисига айланиши мумкин, бу билан, айниқса, кексалар ўзини хатарга қўяди.\nЧекувчи эркакларда ўғил фарзандлар 2 марта камроқ туғилади.\nБепуштлик ҳолатларининг 13% кашандалик туфайли келиб чиққан.\nКашандалар чекмайдиганларга қараганда 53% кўпроқ ажрашади.\nКунига бир қутидан кўпроқ сигарета чекувчи кишиларнинг "IQ”си чекмайдиганларга қараганда 10 баллга паст.\nКатегория: Foydali maslahatlar / Полезны советы | Просмотров: 556 | Добавил: Bepul_net | Теги: maslahatlar, foydali, Maslahat bering, текин маслахат, маслахат беринг, полезные советы, tekin maslahat, маслахат, Maslahat | Рейтинг: 0.0/0\n4 UMMON GURUHI Rasmiy ...\n6 Oybek va Nigora\n7 Oybek va Nigora Rasm...


Москвадаги ўзбек муҳожири боласи ҳаëтини эҳсонлар қутқарди\n26 феврал 2020, Тошкент вақти: 23:28\nУлуғбек ўз онаси¸ қолаверса¸ Москвада топгани янги оиласи билан.\nМосквадаги Бакулев номидаги юрак-томир жарроҳлиги марказида ўзбекистонлик Улуғбек Рустамовнинг юраги муваффақиятли операция қилинди. Икки ёшдаги Улуғбекни қутқариш амалиётида турли миллат ва элат, дин ва эътиқод, ёш ва дунёқарашга эга инсонлар иштирок этди.\nРоссиянинг Бакулев номидаги жарроҳлик институти врачлари ўзбекистонлик Улуғбек Рустамовнинг юрагини ўта мураккаб жарроҳлик амалиётидан ўтказдилар.\nБир-икки ҳафталик умри қолгани айтилган бу кичкинтой ҳаётини сақлаб қолишда ўнлаб бағри кенг инсонлар қатнашди.\nЖарроҳлик амалиётининг ўзига бир-икки ой мобайнида 6 минг доллардан зиёд маблағ йиғиш зарур эди. Бу маблағнинг ярмисини Москва мусулмонлари жамоаси томонидан тузилган ва асосан аҳолининг энг ночор қатламига кўмак берувчи “Солидарность”, яъни “Бирдамлик” хайрия жамғармаси тўлаган.\n“Солидарность” жамғармаси раҳбари Лилия Муҳамедярова уларнинг жамғармаси асосан ёш болаларни даволашга кўмаклашувчи хайрия ташкилоти эканлигини гапирди.\n- Биз ночор оилалардан бўлган ёш болаларга, етимларга кўмаклашамиз. Лекин биз болаларни миллати, дини бўйича ажратмаймиз. Бизга кўпинча бошқа жамғармалардан ҳам Улуғбекнинг аҳволига тушган марказий осиёлик, кавказлик болаларни юбориб туришади. Айтишим керакки, биз фақат пул ажратдик, холос. Улуғбекни қутқаришда эса бошқа одамларнинг ҳиссаси каттароқ. Улардан бири Анжела Василевна Вдовик! Ўша инсон билан учрашинг, - дея камтарона тавсия қилди “Солидарность” мусулмонлар хайрия жамғармаси раҳбари Лилия Муҳамедярова.\nАнжела Вдовик Москва Давлат бошқарув университети ётоқхонаси ходимаси, соддароқ қилиб айтадиган бўлсак, “комендант” экан.\n“Фарход ва Гулчеҳра фарзандларининг юрагида зудлик билан мураккаб операция зарурлигини улардан эшитиб¸ мен иккиланганим ҳам йўқ,” дея кўзига ёш олди биз билан дорилфунун ётоқхонасида учрашган Анжела Вдовик.\n- Мени ичимда нима бўлаётганини кўраётган бўлсангиз керак. Ҳар гал бу воқеани эсласам юрагим уйнаб кетади. Гап шундаки, Улуғбекнинг отаси Фарҳод бизнинг янги участкамизда қурилишда ишлаган. Кўриб турибсиз, собиқ совет республикаларидан келган меҳнаткашларни “гастарбайтер”, деб чақиришади. Мен ўзи бу сўзни жуда ёмон кўраман! Фарҳод “қўли гул” дурадгор, қолаверса жуда яхши инсон экан. Роппа-роса бир йил олдин, янги йил арафасида уларда мана шундай оғир вазият юзага келганини тушунтиришди. На ейишга, на яшашга маблағлари қолганини айтди. Гулчатой (Гулчеҳра исми талаффузга қийин бўлгани боис Анжела уни шундай атар экан(муал.)) бизникига олдин ҳам келиб кетган. Мен болани қўлимга олганимда юрагим ўйнаб кетди, - дея яна йиғлаб юборди Анжела.\nУнинг сўзларига кўра, 2 яшар Улуғбекнинг аҳволи кундан-кунга ёмонлашиб борди. Шунда у ўзи ишлаётган университет талабалари ёрдамида хайрия акциясини уюштиришга киришди. Хайрия маблағларини жамлашда Москвадаги Биби Марям ибодатхонаси, Жоме масжиди, “Милосердие” жамғармаси ва бошқа ташкилотлар иштирок этди.\nУниверситет талабалари томонидан ўзбекистонлик болакайнинг ҳаётини қутқариш учун махсус блоглар орқали Россиянинг турли минтақаларидан маблағ йиғила борди.\n- Бизни Вологда вилоятидан Арсений исмли 15 ёшли йигитча қойил қолдирди. Кўчанинг безори болаларидан, футбол фанатларидан бўлгани билан, у ҳар куни кўчага чиқиб¸ кимдан 50 рубл, кимдан 10 рубл йиғиб Интернет орқали бизга жўнатиб турди. Москванинг Жомеъ масжидига мурожаат қилганимизда, Ҳайит куни йиғилган хайр-эҳсон маблағларини бизга топширишди. Биз бир ярим ой ичида керакли маблағни тўпладик. Шу одамларга раҳмат! Айниқса¸Улуғбекни операция қилган жарроҳлар Константин Шаталин ва асли ўзбекистонлик Рустам Рафиқовичга. Ўзимнинг икки қизим бор, ўғлим йуқ... Улуғбекни эса ўғил деб қабул қилдим. У ҳам мени “Мама”, эрим милиция ходими, уни эса “Папа”, деб чақиради, - дея кулади Улуғбекни ва унинг оиласини торгина 2 хонали ётоқхонасида қабул қилиб, жой ажратиб берган Анжела Вдовик.\nАнжела ўзининг ётоқхонасига таклиф қилди.\nМаълум бўлишича, асли Бухоронинг Қоракўлидан бўлган бу оила узоқ вақт Тошкентнинг САМПИсига қатнаган.\nСуҳбатимизни ёнимизда чопқилаб юрган Улуғбекнинг онаси Гулчеҳра билан давом эттирамиз.\n- Биз буларни дачасини қурганмиз. Мен ўзим ҳам келиб турардим олдин. Бу болам бўлганидан кейин келмай қўйдим. 3 ойлигида шунақа пороги борлигини билиб қолдик. Тошкентга олиб бордим: фақат ўша САМПИда ётдим, ҳаммасини ёмон дея олмайман, чунки улар ўлаётган боламни ҳаётга қайтариб берди. Гулчеҳра Бакиевна деган врач бор. Шу киши менинг боламни ҳеч ким олмаганида¸ ёрдам бериб реанимацияда ҳаётга қайтариб берди. Кейин операция қиламиз дейишди, мен операцияни кутдим, кутдим... Мана эртага операция деган куни текшириб кўрди-да, "Бу ёғда қила олмаймиз буни", деди,- дея эслайди Гулчеҳра.\nУлуғбекнинг юрагини операция қилган хирург Константин Шаталин “Нима учун Ўзбекистонда бундай операциялар амалга оширилмайди?”, саволига шундай жавоб берди.\n- Ўзбек кардиохирургиясида яхши мутахассислар жуда кўп: Ўзбекистонда ҳозирда ишлаётган барча инсонлар аксарияти Москвада ўқиган. Лекин биламанки, у ерда тиббиёт молиявий жиҳатдан ҳалокатли вазиятда. Совет даврида ўзбек кардиохирургияси энг илғорлардан бири эди. Нима бўлганда ҳам, операция ҳеч қандай муаммосиз ўтди. Энди Улуғбек бошқа болачалардан ҳеч нима билан фарқланмасдан яшайди,- дея ишонтирди Бакулев марказининг шифокори Константин Шаталин.\nОзодликка маълум бўлишича, Улуғбекнинг юрагидан операция қилганлар қаторида бугунги кунда муҳожирликда меҳнат қилаётган минглаб ўзбекистонлик мутахассислардан бири - врач Рустам ака ҳам иштирок этган. "Бу инсонни ўзбекистонлик эканлигини анчагача билмасдан юрган эдик", дея давом эттиради Гулчеҳра.\n- У киши ўлмасин (йиғлайди)... Ўзимизни Ўзбекистондан экан. Ҳеч қачон мен палон жойданман демайди, русча гапиради фақат. Бир куни буни “эхо”га олиб кирганимда “Қўлини ушланг, кеннойи!” деганидан билиб қолдим. Ўзбек, биласизку, ёпишиб олади. “Вой, Рустамжон, ўзбек экансиз-ку”, дея шу ялинаман... “Вой, ялинманг, ман сизни кутиб олсам, ҳаммасини ўзим қиламан”, деди. Операцияни у билан профессор Шаталин қилди. Бир ҳафтада оёққа туриб кетди, ўладиган эди, болам. Юрагининг уч жойини бут қилиб беришди. Биласизку, Ўзбекистоннинг шароитида пул жуда кўп кетади. Бу ёғда сезилмайди: сал-пал ишлаймиз, топамиз. У ёғда топганини хўжайиним юборади, фақат шу болнисадан ортмаймиз... Уйларимни сотдим, мол-ҳол - ҳеч нарсам қолмади, шуни оёққа тургизаман деб. 3 ойлигидан қолганини касалчиликда ўтказдик. Кейин мана бу ёққа келдик. Келиб ҳам бари бир ўзбек нима ишларди: топса ишлайди, топмаса нима қилади?!\nТопганимиз буни дори-дармонидан ортмайди. Шундай қилиб Анжела бу ёққа чақирди “Кел¸ бу ёққа, ўзим ёрдам бераман”, деди. Энди булар менинг оилам бўлиб қолди: Анжелани “мама” дейди, хўжайинларини “папа”, дейди. Нимага? Чунки биз ўзбеклар ким бир оғиз нонини берса хизматини қиламиз. Лекин Анжеладек одамлар топилмайди! Мен билан черковларга, масжидларга борди. “Ўзбегимни масжидига олиб бор!”, дедим. У ерда "Қурбон Ҳайитигача сизга ёрдам берамиз", дейишди, ёрдам беришди. Мана болам қайтди дунёга, - дея бошидан кечирганларини гапирди Гулчеҳра.\nОнанинг айтишича, Ўзбекистонда, Бухорода уларни Улуғбекнинг акаси кутиб ўтирибди. Лавҳамиз эфирга узатилаётган дамда Улуғбек сўнгги операцияга тайёрланмоқда эди: унинг юрагидан жарроҳлик иплари олинади.\nЎлуғбек ва унинг яқинларига соғлик-омонлик тилаб қоламиз!


Беларус президенти Шавкат Мирзиёев юборган уруғлардан қовун етиштирди - 24.09.2019, Sputnik Ўзбекистон\nЛукашенко иссиқхонасида Шавкат Мирзиёев юборган уруғлардан қовун етиштирилди. Бу Белоруссияда етиштирилган биринчи қовун ҳосили бўлса ажаб эмас. 24.09.2019, Sputnik Ўзбекистон\n© Пресс-служба президента БеларусиЛукашенко собрал урожай узбекских дынь на собственных полях\nЛукашенко иссиқхонасида Шавкат Мирзиёев юборган уруғлардан қовун етиштирилди. Бу Белоруссияда етиштирилган биринчи қовун ҳосили бўлса ажаб эмас.\nТОШКЕНТ, 24 сен – Sputnik. Александр Лукашенко яна бир экзотик маҳсулот етиштиришга муваффақ бўлди, деб хабар қилмоқда Беларус президенти матбуот хизмати.\nБу сафар президент теплицасида қовун ҳосили олинди. Хабарда айтилишига кўра, ушбу қовун уруғини Беларус президенти илтимосига кўра Шавкат Мирзиёев томонидан юборилган.\nАйтиш жоизки, Беларус президенти қишлоқ хўжалигига алоҳида эътибор беради. Унинг ўзи ҳам вақт бўлганда тез-тез далаларда ишлаб туради. Ундан ташқари Александр Лукашенко ўзининг шахсий назорати остида турли экспериментал маҳсулотлар етиштириш билан шуғулланиб келмоқда.\nЯқинда Беларус президенти ўз аппаратида ишлайдиган ходималари билан етиштирилган тарвузларни йиғиб олаётган видеоси ҳам интернетда кенг тарқалган эди.


Жорий йилнинг 23 август куни Президентимиз томонидан таълим соҳасига бағишлаб ўтказилган видеоселекторда педагоглар меҳнатини улуғлаган ҳолда олдимизда турган муҳим вазифаларни ҳам айтиб ўтди.\nМаълумки, 2019-2020 ўқув йилида республикамизнинг 4 та ҳудудида ўз фаолиятини бошлаган Президент мактабларида илк маротаба болаларни интеллектуал фикрлаш қобилияти ва тест синовлари натижалари орқали қабул қилиш амалиёти қўлланилди. Мазкур жараён ижобий натижасини берди ва энг иқтидорли ўқувчилар Президент мактабларига қабул қилинди.\nУшбу тажрибани андоза сифатида қабул қилиб, 2019-2020 ўқув йилида Халқ таълими вазирлиги ва Давлат тест марказининг қўшма қарори билан республикамиздаги айрим фанлар чуқур ўрганиладиган давлат ихтисослаштирилган мактаблар, мактаб-интернатлар ва ижод мактабларига ажратилган қабул квоталари доирасида ўқувчилар икки босқичли танлов асосида сараланди.\nМазкур саралаш танлови ўтган йилдагидан фарқли равишда ихтисослаштирилган давлат умумтаълим мактабларида 5-синф ва ихтисослаштирилган мактаб-интернатларининг 7-синф ўқувчилари орасида бўлиб ўтди. Яна бир қувонарли томони шундаки, ўтган ўқув йилларида ихтисослаштирилган мактабларда ўқиш истагини билдирган талабгорлар сони бир ўринга ўртача 1,7-1,8 нафарни ташкил қилган бўлса, бу ўқув йилида бир ўринга талабгорлар сони ўртача 3,3-3,4 нафарни ташкил қилди.\nАввалроқ, атоқли адиблар номи билан аталувчи ижод мактабларида ижодий танловлар ўтказилиб, натижалари талабгор ўқувчилар ва уларнинг ота-оналарига маълум қилинган.\nМуҳтарам ўқувчилар ва ота-оналар! Қуйида Давлат тест маркази томонидан ўтказилган тест синови натижалари эълон қилинмоқда. Ўқувчиларни жавоблар варағи рақамини билиш учун тегишли таълим муассасалари маъмуриятига мурожаат қилишингиз мумкин!\n5-синф тест натижалари\n7-синф тест натижалари\nИжод мактаблари тест натижалари\nАбдулла Қодирий номидаги ижод мактаби


Қаршида 10 яшар бола ўз уйида ўлдириб кетилди » Ўзбекистон янгиликлари – Zamin.uz\nҚаршида 10 яшар бола ўз уйида ўлдириб кетилди\n09 март 2017, 13:57\nЖорий йилнинг 6 март куни соат: 15:30 ларда Қашқадарё вилояти Қарши шаҳри Кат маҳалла фуқаролар йигъини ҳудудида жойлашган уйдан 10 ёшли ўгъил боланинг ўткир тигъли жисм билан кўп маротаба жароҳат этказилган ҳолдаги жасади топилди. Бу ҳақда Ўзбекистон Республикаси Ички ишлар вазирлиги Матбуот хизмати хабар бермоқда.\nҚашқадарё вилояти ИИБ ходимлари томонидан олиб борилган тезкор-қидирув тадбирлари натижасида автомашина Машаб кўчаси 17-уй олдида қолдириб кетилганлиги аниқланган.\nУшбу қотилликни содир этганликда гумонланаётган шахс Қарши шаҳрида яшовчи 1982 йилда тугъилган шахс бўлиб чиқди. Унинг уйидан темир сандиқнинг кесилган қолдиқлари ҳамда сумкасидан жабрланувчига тегишли бўлган пуллар, облигациялар ва сариқ металлдан тайёрланган заргарлик буюмлари далилий ашё сифатида олинди.\nҲолат юзасидан Ўзбекистон Жиноят Кодексининг тегишли моддалари бўйича жиноят иши қўзгъатилиб, ҳозирги пайтда тергов ҳаркатлари олиб борилмоқда.\nЯнгиликлар » Жамият » Қаршида 10 яшар бола ўз уйида ўлдириб кетилди


Тошкент шаҳар ЙҲХБ ходимлари газ баллони ўрнатилган автомобилларнинг техник регламентга мувофиқлигини текшириш ишларини олиб боришмоқда\n9 Iyun 2021 Yil 1956\nЖиззах, Қашқадарё ва Сирдарё вилоятларида автомобиль ҳайдовчилари томонидан автомобилдан фойдаланиш қоидалари бузилганлиги оқибатида газ баллони жиҳозлари портлаши билан боғлиқ ҳолатлар техник регламент талабларига риоя қилинишинг устидан назоратни кучайтириш зарурлигини кўрсатмоқда.\nТошкент шаҳар ИИББ Йўл ҳаракати хавфсизлиги бошқармаси раҳбарияти томонидан 4 июнь куни мазкур йўналиш бўйича Ўзбекистон Республикаси Вазирлар Маҳкамасининг 2015 йил 11 ноябрдаги “Сиқилган табиий газда, суюлтирилган нефть газида ёки дизель ва газсимон ёқилғи аралашмасида ишлайдиган транспорт воситаларининг хавфсизлиги тўғрисида умумий техник регламентни тасдиқлаш ҳақида”ги 326-сон Қарори, шунингдек Ўзбекистон Республикаси Вазирлар Маҳкамасининг 2017 йил 11 октябрдаги “Автомобилларни газ билан тўлдириш компрессор станциялари тармоғини ривожлантириш ва автотранспорт воситаларини сиқилган табиий газга босқичли ўтказиш, ҳамда уларда газбаллон асбоб-ускуналарини хавфсиз ишлатишни таъминлаш қўшимча чора-тадбирлари тўғрисида”ги 815-сон Қарори ва Ўзбекистон Республикаси Вазирлар Маҳкамасининг 2012 йил 4 июлдаги “Автотранспорт воситалари конструкциясининг фойдаланиш шартлари бўйича хавфсизлиги тўғрисида” умумий техник регламентни тасдиқлаш ҳақида”ги 191-сон Қарори билан тасдиқланган Ўзбекистон Республикаси ИИВнинг 2021 йил 15 май кунидаги 24/3-7331-сон кўрсатмасига асосланган махсус тадбир уюштирилди.\nТошкентнинг автомобилларга газ тўлдириш станцияларида ўтказилган текширувлар давомида бир қатор жиддий қоибабузарликлар қайд этилди. Жумладан, автомобилларга газ тўлдириш станциялари ходимлари белгиланган техник регламент талабларига риоя қилмасликлари, ўрнатилган газ баллони жиҳози далолатномасининг муддати ўтганлигини текшириш ишлари (опрессовка) ўтказилмаслиги аниқланди. Ушбу омил сиқилган табиий газнинг концентрациясининг маълум даражадан ошиш хавфини туғдириб, кейинчалик портлашга сабаб бўлиши мумкин.\nШунингдек аниқланишича, транспорт воситаларида ўрнатилган газ баллонлари давлат стандарти талабларига мувофиқ эмаслигига қарамасдан, улар ҳатто меъёрдан ошиқ даражада газ билан тўлдирилмоқда. Натижада газ баллонидаги босим белгиланган 200 МПа меъёридан ошмоқда.\nМасалан, Учтепа туманидаги “POWER-AVTO GAZ” МЧЖда “Nexia” (давлат рақами 10 O 419 NA) автомобили текширилганда газ босими 250 МПа эканлиги маълум бўлди.\nМиробод туманидаги “Миробод Метан” МЧЖ АГЁҚШдан чиқиб келаётган “Cobalt” (давлат рақами 30 E 610 LA) автомобили кўздан кечирилганда, ундаги газ босими кўрсаткичи 220 МПани ташкил этди.\nЧилонзор туманидаги “Ташбус ГАЗ сервис” МЧЖ АГЁҚШдан чиқиб келаётган “Cobalt” (давлат рақами 30 U 344 VA) автомобили текширилганда, газ босими 210 Мпа эканлиги аниқланди.\nЯшнобод туманидаги “Газ тўлдириш станцияси” МЧЖдан чиқиб келаётган “Зил-138” (давлат рақами 01 Y 440 PA) юк автомобили кўздан кечирилганда газ баллони жиҳози далолатномасининг (опрессовка) муддати ўтганлигини аниқланди.\nОлмазор туманидаги “Carat Gaz-oil” МЧЖга тегишли АГЁҚШдан чиқиб келаётган “Spark” (давлат рақами 01 O 338 DB) автомобили кўздан кечирилганда ундаги газ босими 240 МПани ташкил этди.\nБектемир тумани “Бектемир метан” МЧЖга тегишли АГЁҚШдан чиқиб келаётган “Damas” (давлат рақами 01 530 NHA) автомобили текшируви ундаги газ босими 230 МПа эканлигини кўрсатди.\nСергели туманидаги “Шаффоф метан сервис” МЧЖга тегишли АГЁҚШдан чиқиб келаётган “Labo” (давлат рақами 01 186 DEA) автомобилининг газ босими 220 Мпа, “ВАЗ 2101” (давлат рақами 01 M 092 EA) автомобилининг газ босими 210 МПани ташкил этиб, шунингдек унда газ баллони жиҳози далолатномасининг (опрессовка) муддати ўтганлигини аниқланди.\nГаз босими билан боғлиқ муаммолар қуйидаги автомобиллардан ҳам аниқланди:\nЮнусобод туманидаги “Нак Абсолют” АГЁҚШда «Longber» (давлат рақами 01 582 ZEA) автомобили: газ босими 210 МПа.\n“Эко Gaz-oil” МЧЖ АГЁҚШ да «Matiz» (давлат рақами 10 U798 DA): газ босими 220 МПа.\n“Метан оил” МЧЖда «Matiz» (давлат рақами 10 U 947 RA): газ босими 230 МПа.\nСергели туманидаги “Ўзгариш газ транс” МЧЖда «ВАЗ 2106» (давлат рақами 01 H 073 NA) автомобилининг газ босими 240 МПа, ҳамда «Nexia-3» (давлат рақами 01 J 441 DB) автомобилида – 220 МПа;\nЯшнобод туманидаги “Газ тўлдириш станцияси” МЧЖда «Labo» (давлат рақами 01 U 148 JB) автомобилида – 240 МПа;\nЧилонзор туманидаги “ТошБус газ хизмати” МЧЖдаги «Nexia» (давлат рақами 10 U 305 EA) автомобилида – 220 МПа; худди шу АГЁҚШдаги «Lacetti» (давлат рақами 01 X 223 BA) автомобилида – 225 МПа;\nУчтепа туманидаги “POWER AUTO GAS” МЧЖдаги «Cobalt» (давлат рақами 10 N 230 RA) автомобилида – 220 МПа.\nЮнусобод туманидаги “Найк абсолют” МЧЖдаги «Labo» (давлат рақами 01 741 TFA) автомобилида – 210 МПа\n“Эко газ сервис” МЧЖдаги «Damas» (давлат рақами 01 811 VFA) автомобилида – 210 МПа\n“Метан” МЧЖдаги «Nexia» (давлат рақами 01 W 247 WA) автомобилида – 240 МПа.\nСергели туманидаги “Шаффоф метан” МЧЖдаги “Спарк” (давлат рақами 10 C 336 PA) автомобили – 220 МПа.\nҲурматли, автомобилларида газ баллонлари ўрнатилган ҳайдовчилар! Газ баллони жиҳозларидан фойдаланиш қоидалари бузилиши жиддий жароҳат ёки ҳатто ўлимга ҳам сабаб бўлиши мумкинлиги ҳақида ўйлаб кўришингизни сўраймиз. Белгиланган вақтда газ баллони жиҳози далолатномасининг муддатини ўтганлигини текшириш ишларини (опрессовка) ўтказинг. Бахтсиз ҳодиса сизни четлаб ўтишидан умид қилиб юриш – катта хатодир. Ушбу масалада масъулиятни ҳис қилиб иш тутишингиздан умидвормиз.


Саудия Арабистони нефть қазиб олиш кўрсаткичини пасайтиради\n13:46 / 11.12.2016\nФото: FP 2016/ Saul Loeb\nСаудия Арабистони январь ойидан бошлаб нефть қазиб олиш кўрсаткичини пасайтиради ва якунда 30 ноябрдаги келишувда қайд этилган даражадан тушиб кетиши мумкин. Аммо бу эҳтимолий ҳолат, деб айтган мамлакат энергетика вазири Ҳолид ал Фолиҳ.\n“Мен бутун тафсилотларини баён қилган ҳолда шуни айтиб ўтмоқчиманки, биз кейинги йилнинг январь ойидан бошлаб нефть қазиб олиш суръатини пасайтирамиз”, деди ал Фолиҳ.\nВазирнинг аниқлик киритишича, ОПЕКда нефть қазиб олиш борасидаги келишув масъулиятини зиммасига оладиган бўлса, Саудия Арабистони бу вазифани аниқ амалга оширади. Балки кўрсаткични ундан ҳам кўп пасайтириб юборар, аммо бу кафолатланмаган.\nСаудия Арабистони Нефть Ҳолид ал Фолиҳ


22 январ 2020, Тошкент вақти: 13:59\nҒалла ва пахта режасини бажариш босими остида¸ Ўзбекистонда мева ва сабзавот етиштириладиган ерлар кўлами йил сайин кичрайиб бормоқда.\n“Ишга кириш учун пора -- 2000 доллар!”\nдейди Олмалиқ тоғ-кон металлургия комбинатининг Намангандаги Чодак бўлимида ишлаётган илк суҳбатдош:\n- Мен Олмалиқ тоғ-кон металлургиясига қарашли Чодак кон бошқармасида ишлайман. Конда ишлайдиган пенсия ëшидаги одамлар кетадию. Шуларнинг ўрнига одамларни ишга олиш, бой ташкилотларга ишга олиш ҳозир жуда ҳам порахўр бўлиб кетган. Шунга маълумот берай¸ деб телефон қилган эдим.\nОзодлик: Айтмоқчисизки, ишга киришнинг ўзи қийин бўлаяпти.\n- Жуда ҳам қийин. Таниш-билиш бўлиб кетди ҳозир. Чодак кон бошқармасида порахўрлик бўлиб кетди.\nОзодлик: Мисоллар билан айтиб бера оласизми? Қайси ўринга қанча сўрайди?\n- Ишга кириш ставкаси ҳозир 2000 доллар бўлаяпти. 2010 йил август ойида 8-10 кишини олди. 8та одамдан иккитаси иш стажига эга бўлган мутахассис эди. Қолган ҳаммаси таниш-билиш. Қалбаки стаж қилиб, қалбаки документ тайëрлаб, директорнинг таниш-билиши, жиянлари, шундай одамларни олиб ташлади.\nОзодлик: 2000 доллар бериб ишга кирадиган бўлса, маоши қанча?\n- Бир миллиондан ошиқ ойлик олади. 3-4 ойлигини берди ҳисоби¸ дейлик. Шунча ойлигини олдиндан беради. Шу пулни беш-олти ойда чиқариб олади. У ëғи ўзининг нимасига кетадида, дейди наманганлик суҳбатдошимиз.\n“Боғбон ҳам буғдой экиши шарт”¸\nдейди фарғоналик навабтдаги суҳбатдош. Унга кўра, туман ҳокимлиги боғбонларга ҳам ғалла етиштиришни мажбурият қилиб қўймоқда ва агар кимдир бундан бош тортса, ерни бўшатиб қўйиши ҳақида огоҳлантирилмоқда:\n- Ўзимни таништирсам. Фарғона туманидан Деҳқонбой Боғбонов бўламан. 27-куни "Қурултой" эшиттиришида ғалла тўғрисида гап бўлди. Ғаллага келадиган бўлсак, ҳозир бутун нотўғри ишлар бўлаяптики, кўп фермерлар 200 сўмдан 400 сўмгача пул тўлаб юриб ғалла планини тўлдиришиб, ғаллани босишиб қўйган босадиган жойига. Мева-чевага келадиган бўлсак, боғдорчилик меваларини етиштириш учун боғдорчилик фермерларини ниҳоятда сиқувга олиб шунақа қилиб юборишаяпти. Масалан¸ ҳар қайси боғдорчилик фермер хўжаликларига бир гектардан мажбурий равишда буғдой шартнома қилган январ ойида. Январ ойида ерлар музлаган, буғдой экишнинг иложи йўқ. 2011 йилда ғалла 2010 йилга нисбатан ночор бўлса керак деган хаëлдаман. Ҳозир мева-чева етиштирадиган фермерларнинг ҳам диққати ошган. Агар нотўғри иш бўлаяпти. Бошқа дейдиган бўлсангиз, “Дарахтни сотиб олгансан. Ер давлатники. Дарахтингни кесиб олавер” деган гап қилаяпти. Кўп боғбонлар дарахтни кесиб олишга ҳам келиб қолди, дейди фарғоналик Деҳқонбой Боғбонов.\n“Ер ҳали эгасини топгани йўқ”\nдейди Тошкент шаҳридан қўнғироқ қилган Байрамали, "Қурултой" эшиттиришида кўтарилган мавзуга муносабат билдирар экан:\n- Мен "Қурултой" эшиттиришига ўз фикримни билдирмоқчи эдим. Мана Жаҳонгир аканинг гапларига мен қўшиламан. У киши айтдиларки, шахсга садоқатда ҳеч нарса бўлмайди, халқни ўйлаш керак. Тўппа-тўғри айтди у киши. Шахсга садоқат эмас¸ бизларда шахсга вафодорлик кучли. Керагидан ортиқча кучли. Мана шу оëққа кишан бўлаëтганлиги. Ундан олдин Абдулазиз ака деган киши ҳам фикр билдираяптилар. Энди хафа бўлмасинларку, ҳар бир ëмон гапни совет даврига тўнкаш тўғри бўлмайди менимча. У киши совет даврини емирган чайқовчилик деяптилар. У пайтда чайқовчиликка қарши кураш бўларди. Ҳозир йўқ. Ер эгасини топмади. Ерни кимга бериш керак? Ўзбекистон матбуоти минбарлари “ер эгасини топди” дейди, у киши “топмади” дейди. Норвегияда бошқадир, бизларда бошқа. Фермерлар бизларда ўзини “феодал” деб таърифлайди. Худди шундай деб ҳисоблайди. Шунинг учун ҳам ривожланиш бўлмайди.\nОзодлик: Сизнингча, ер эгасини топганми¸йўқми?\n- Йўқ. Ерни биладиган киши бўлиши керак. Совет даврида агрономлар бўларди. Ҳозир шофëр ҳам фермер, милиция ҳам фермер. Ерни улар билмайди-да. Ер эгасини топган эмас. Қўқонлик акамиз айтгандай, ҳозир ер эгалари ўз ариғининг бўйидан битта ўт юлишга бермайди. Қариндош-уруғчилик авжига чиқиб кетган, дейди Тошкент шаҳридан қўнғироқ қилган Байрамали.\n“Туя ўркачлари қонга бўялди”\nЎзбекистонлик адабиёт ўқитувчиси Ҳаққул Ўзбекистондаги қийноқлар ҳақида ёзган шеърини ўқиб берди:\n- Суръат Икромов суд ҳақида гапирди. “Қийноқлар асосида иқрор қилинган” деб айтдиларку Қашқадарëда бўлган судни. Шуларнинг айтган гапларидан бир илҳомланиб таъсирландим. Бир шеър ëздим. “Қуëн бўлган туя” деб атадим бу шеърни.\nТуяни тутибон роса урдилар,\nҚуëнсан деб икки золим зўравон,\nДонолар ҳам бундан роса кулдилар,\nЭ нодон, туя ҳам бўларми қуëн?\nТуя ўркачлари қонга бўялди,\nҚовурғалар синди, қийшайди оëқ,\nОғиздан кўпиклар сочилиб кетди,\nБелига тушганда ҳаридек таëқ.\nОхири тугади туяда бардош,\nМен туямасман дер, энди мен қуëн,\nБир буклаб тиқдилар темир катакка,\nҲамон қуëнман, дер бечора гирëн.\nТуяни қуëн қилган икки зўравон,\nЎзини ботир дер гўë қаҳрамон,\nЎзингни туядек урганларида,\nСен ҳам аллақачон бўлардинг қуëн.


"Андижон" – "Металлург": Таркиблар!\nЎзбекистон чемпионатининг 11-туридан ўрин олган "Андижон" – "Металлург" учрашуви бошланғич таркиблари маълум. Улар билан танишинг:\n"Андижон" – "Металлург"\n"Андижон": 77. Виталий Мирний, 3. Бобир Амонов, 4. Фарҳод Мираҳматов, 7. Ойбек Қиличев, 10. Шаҳзод Убайдуллаев, 18. Дилшод Раҳматуллаев, 21. Ильдар Маматказин, 22. Рўзимбой Аҳмедов, 23. Абдураҳмон Абдулҳақов, 88. Аброр Хусинов, 89. Бобир Акбаров.\nЗахира: 87. Акмал Ортиқов, 6. Иброҳим Отахонов, 8. Фарҳодбек Бекмуратов, 9. Сардор Сулаймонов, 17. Абдуллоҳ Олимов, 24. Дониёр Исмоилов, 26. Радосав Алексич, 70. Шаҳбоз Жумабоев, 75. Асрор Ғофуров.\n"Металлург": 12. Александр Лобанов, 5. Аббос Отахонов, 8. Сервер Жепаров, 9. Маҳмуд Қудратиллаев, 10. Исломбек Исоқжонов, 14. Аброр Тошқўзиев, 17. Музаффаржон Музаффаров, 18. Шавкат Муллажонов, 21. Камолиддин Тожиев, 28. Станислав Андреев, 55. Акбар Исматуллаев.\nЗахира: 1. Зафар Сафоев, 6. Иброҳим Йўлдошев, 11. Баҳром Абдураҳимов, 15. Зоҳид Абдуллаев, 19. Дониёр Усмонов, 22. Шоҳзод Ғофурбеков, 70. Сергей Тумасян, 77. Муҳаммад Исаев, 85. Баҳодир Пардаев.\nҲакамлар: Зокир Қодиров, Обид Жумаев, Андрей Цапенко, Олим Тўйчибоев\nАндижон Металлург Ўзбекистон. Суперлига


Қозоғистоннинг SCAT авиакомпанияси Ўзбекистонга қатновларни амалга оширади - Review.uz\nҚозоғистоннинг "SCAT" авиакомпанияси Актау шаҳридан Урганч шаҳрига мунтазам авиақатновларни йўлга қўймоқда. Авиақатновлар Б-737 самолётларида амалга оширилади.\n8 мартдан бошлаб Қозоғистоннинг "SCAT" авиакомпанияси Актау шаҳридан Урганч шаҳригача мунтазам авиақатновлар амалга оширишни бошлайди. Бу ҳақда Қозоғистон Саноат ва инфратузилмани ривожлантириш вазирлигининг фуқаролик авиацияси қўмитаси матбуот хизмати хабар берди.\nАвиақатновлар ҳафтасига икки марта — душанба ва чоршанба кунлари Б-737 самолётларида амалга оширилади.\n"SCAT" — 1997 йилда ташкил этилган хусусий авиакомпания бўлиб, бугунги кунда ушбу авиакомпания паркида Ғарбда ишлаб чиқарилган 60 дан ортиқ самолётлар мавжуд. Шунингдек, авиакомпания томонидан 80 дан ортиқ маҳаллий ва халқаро ҳаво йўллари эксплуатация қилинмоқда.


GM Uzbekistan автомобиллари неча сонияда 100 км тезликка эришади?\n15:06 / 19.05.2017\nGM Uzbekistan АЖ ўзининг Facebook саҳифасида қизиқарли маълумотни жойлаштирди. Унда Lacetti, Cobalt, Nexia ва Spark машиналарининг тезлик олиш вақтига аниқлик киритилган.\n“Сиз ўзингизга GM Uzbekistan ишлаб чиқарадиган автомобиллардан қайси бири тезроқ тезлик олади деган саволни берганмисиз? Эътиборингизга, автомобиллар ва улар 100 км/соат тезликка эришадиган вақт кўрсатилган GIF-тасвирни ҳавола этамиз”, - дейилади хабарда.\nGIF-суратдан кўриш мумкинки, тезлик олиш борасида Cobalt автомашинаси кўрсаткичлари анча яхши. У механик узатмалар қутиси (МУҚ)да 100 км/соат тезликка 11,7 сонияда, автоматик узатмалар қутиси (АУҚ)да 12,6 сонияда шу кўрсаткичга эришади.\nБу борада янги авлод Nexia автомобили ҳам ундан қолишмайди. У МУҚда 12,2 сонияда, АУҚда 12,3 сонияда 100 км/с тезликка чиқади. Spark иккала узатмалар қутисида ҳам бир хил натижа 12,4 сонияни кўрсатган.\nТаққосланган автомобиллар орасида Lacetti энг секини эканини кўриш мумкин. Унинг белгиланган тезликка чиқиш учун сарфлайдиган вақти МУҚда 13, АУҚда 13,1 сонияни ташкил этади.\nGM Uzbekistan йилнинг I чорагида Россияда нечта машина сотгани маълум\nGM Uzbekistan ташаббуси билан ҳиндистонлик шифокорлар Андижон ва Тошкент аҳолисини бепул кўрикдан ўтказди\n13:45 / 12.04.2018\nGM Uzbekistan Россияда Ravon’нинг иккита янги моделини тақдим этади\n11:40 / 29.03.2018


Давлатни ўз тилига қайтаринг « Ўзбекистон Халқ Ҳаракати\n02 May 2020 - 13:44\nРусчага таржима қилинган шеърларимнинг таржимонлари Руснинг иккита буюк шоири – марҳум Виктор Соснора ва марҳум Алексей Парщиковдир. Бири Петеребурглик, иккинчиси Москвалик эди. Иккаласи ҳам Тошкентга уйимга келган, мен ҳам уларнинг уйларида меҳмон бўлганман, оилаларимиз ҳам бир-бирлари билан дўст бўлишган.\n“Мустақил” бўлиб, рус шовинизмидан қутулдик, деб ўйлагандик, аммо Ўзбекистондаги бугунги аҳвол бунинг тескарисини кўрсатаяпти.\nСўнгги пайтлардаги Рус босқинчиларига Тошкентда ўрнатилган “тарихий мемориал”нинг таъмири, рус тилини яна давлат тили мақомига кўтариш орзуларининг суверен бир давлатда тараддутсиз тилга келтирилиши рус шовинизмининг Ўзбекистонда ҳали ҳам кучли фактор эканлигини кўрсатмоқда.\nБиз бу қатламни “Бешинчи Колонна ” деб атар эдик.\nРус босқинчиларига қуйилган мемориални тамир қилиш гоясини Мирзиёевга қабул қилдирган ва тамир ишларини қисман молиялаштирган келиб чиқиши ўзбек, “Бешинчи ва Олтинчи Колонна”лар мансуби, миллиардер Алишер Усмоновдир.\nУсмонов “карантинни ватанимда ўтказаман” деб Тошкентга келганига сабаб ватан соғинчи эмас Путинга “мемориал жести”дир.Мирзиёвни хам “Путинга яна-да яқинроқ бўласан” деб бу тамирга илхомлантирган Усмонов дейишмоқда манбалар.\nУларнинг минбарлари “Правда востока”, Ташкентская правда”, “Вечерный ташкент” каби газаталар ва ТВ даги Рус тилидаги программалар эди.\nБу “мушкетёр”лардан биттаси ўзининг “мустақил” сайтида қамоқда ўтирган диссидент Акром Малик ҳақда шундай ёзади: “Биз фабрикация қилинган ҳар қандай уйдирма жиноят ишига қаршимиз ва одам содир қилмаган иши учун жазо ўташини қоралаймиз.Жумладан, Маликнинг ҳам. Лекин Акром Маликдан конфет ясаш ҳам керак эмас”, деб Акром Малик ёзган мақоланинг русча таржимасини ёйинлайди. Акром бир мақоласида “халқ давлат бошқарувининг шариатга асосланган шаклини танласа бу унинг ҳаққидир” деб ёзган экан…\nЛекин “Бешинчи Колонна” аскарлари донослар ёзиб, унинг турмадан чиқмаслиги учун гайрат қилаётгани хам аниқ.\nЛекин биз учун бугун энг катта муаммо “Бешинчи” эмас “Олтинчи Коллонна”дир.\nУ “Бешинчи Колонна”ни қўллаб қувватлаётган, ичимиздан чиққан хоин бир қатлам.


13:32 16 Июл 2018\nМосквада Халқ бирдамлиги кунига бағишланган байрам митинги якунланди\n15:59 04.11.2016 (Янгиланган 16:24 04.11.2016) Ҳавола олиш\nМосквада Халқ бирдамлиги кунига бағишланган митинг-байрам якунланди; сиёсатчилар Россия фуқароларини тарих сабоқларини ҳамиша ёдда сақлашга, ахил бўлишга, шунингдек, миллат келажагига доир масалаларни ечишда фаоллик кўрсатишга даъват қилдилар\nТОШКЕНТ, 4 ноя — Sputnik. Москвада Халқ бирдамлиги кунига бағишланган оммавий тадбир Москва вақти билан 10.30да бошланди; колонна Тверская кўчасидан "Биз бирдаммиз" шиори остида митинг-концерт ўтказилиши режалаштирилган Манежная майдонига қараб ҳаракатланди, деб хабар қилади РИА Новости.\nЭслатиб ўтамиз, 4 ноябр Россияда Халқ бирдамлиги куни сифатида нишонланди. Ушбу байрам 1612 йилда Москванинг польшалик босқинчилардан озод қилиниши шарафига таъсис қилинган. Бу байрам давлат байрами сифатида 2005 йилдан бери нишонланиб келинмоқда. Байрам 1996 йилдан нишонланиб келинган Муроса ва ҳамжиҳатлик куни, ундан аввалроқ эса 7 ноябрь инқилоб куни сифатида нишонланган байрам ўрнига келган.\n80 минг киши юриши\nМитинг-концерт Россия Жамоатчилик палатаси томонидан ташкиллаштирилди. Жума куни Москва марказида бўлиб ўтган тадбирда 80 минг киши қатнашди. Тадбир иштирокчилари орасида фуқаролик жамияти фаоллари, нодавлат-нотижорат ташкилотлари ва жамоат бирлашмалари, сиёсий партиялар, маҳаллий уюшмалар, миллий-маданий автономиялар вакилларини учратиш мумкин эди.\nМисол учун, колонна бошида Россия Давлат думаси вице-спикери Сергей Неверов (Единая Рогссия партияси) ҳамда ЛДПР партияси етакчиси Владимир Жириновскийни учратиш мумкин эди. Байрам тадбирида эса Кремль маъмурияти раҳбари ўринбосари Сергей Кириенко иштирок этди.\nБайрам тадбири давомида Россия эстрадасининг энг ёрқин юлдузлари: Валерия, Диана Гурцкая, Алексей Воробьев ва бошқалар чиқиш қилдилар. Тадбирни Денис Майданов ўзининг "Менинг давлатим байроғи" қўшиғи билан очиб берди.\nТадбирга одамлар "Биз — бу Россия", "Биз бирлик тарафдори!" каби шиорлар ёзилган плакатлар билан келдилар. Байрамда совуқдан сақланиш учун ўзлари билан термос кўтариб келганларни ҳам учратиш мумкин эди.\nБайрам нафақат Россия, балки Украинаники ҳам\nРоссия жамоатчилик палатаси котиби Александр Бречалов саҳнадан туриб, нафақат Россия, балки Украина халқини ҳам Халқ бирдамлиги куни билан муборакбод этди.\nХалқ бирдамлиги кунига атаб "Биз бирдаммиз" шиори остида халқ юриши.\n"Халқ бирдамлиги куни — бу нафақат тарихимиз, балки маданиятимиз, жоиз бўлса ўзимизнинг узвий қисмимиз ҳисобланади. Шу кечаю-кундузда ҳам, худди тўрт аср аввал бўлгани каби, Россияни саросимада қолдиришни истагувчилар топилади. Лекин, сизу биз Ота ватанимизнинг бошига иш тушган оғир дамларда бирлаша олишимизни кўплаб маротаба исботлаганмиз. Бугун эрталаб, Украинада яшовчи бир дўстим қўнғироқ қилиб мени ушбу байрам билан табриклади. Шу боис, мен ҳам чин юракдан қардош украина халқини Халқ бирдамлиги куни билан муборакбод этиб, уларга — "Биз бирдаммиз!" деб айтмоқчиман", — деб айтди Бречалов саҳнада туриб.\nЛДПР етакчиси Владимир Жириновский ҳам сўзга чиқди, у ўз чиқишида Россия фуқароларини тарих сабоқларини унутмасликка чақирди.


«Негатив»ми ёки «позитив»… хуллас «тавсую» – Jurnalist\nR S2019-10-28T07:22:41+05:0028 Oktabr, 2019|Ҳафта мақоласи|\nИжтимоий тармоқ оламига энди кирган пайтларим дастлаб эътибор берган нарсам мен учун ўзбек тилига аралаштириб қўлланилган, баъзиларини илк марта эшитиб турганим рус ва инглиз тилидаги сўзлар бўлганди. Ҳамкасбларим, филолог, блогерларнинг қўйган постлари, ёзган изоҳларида «элита», «адеквать», «гламурный», «сарказм», «позитив», «негатив» каби сўзларни бот-бот учратардим.\nҲамкасбларимдан бирининг телеграм гуруҳимизда ёзган «Бизда «солидарность» етишмайди», деган гапи мен учун чинакам янгилик бўлди. Кейинчалик баҳс-мунозараларда «толерант», «лоялный» деган сўзлар билан бойитдим луғатимни. Солидарность (фикрдошлик, ҳамфикрлик) деган сўз менга дабдабали (гламурный) эшитилиб кетди. Ва урф (мода)дан ортда қолмаслик учун бу сўзларни қўлламасам ҳам баҳсдошим нима демоқчилигини тўлиқроқ англаш учун луғат титкилашга тўғри келди. Буни қарангки, луғатда буларнинг барчасининг таржимаси бор экан. Масалан, «негатив»ни – салбий, «позитив»ни – ижобий фикрлаш десак бўларкан. Энг қизиғи, бу сўзларни юқорида айтганимдек ҳамкасбларим, филологлар, блогерлар бажонидил қўллаётгани, бот-бот такрорлаётганидир. Журналист ёки филолог бу сўзлардан «истиҳола» қилмай фойдаланяптими, мақолаларида, постларида, ёзган изоҳларида ишлатяптими, демак бу зиёли қатлам(элита)нинг ортидан оддий одамлар эргашиши табиий.\nКунда-кунора ижтимоий тармоқларда «ажиотаж»га айланадиган мавзулар чиқиб туради. Аввалига бу сўзни айтишга ҳам қийналдим. «Ажиотож» – мен учун (назаримда кўпчилик учун) янги сўз, луғатда эса бунинг таржимаси «шов-шув» экан. Хўш, тил айланмайдиган «ажиотаж» сўзининг ўрнига оддийгина «шов-шув» деб қўя қолсак нима бўлади? Ахир бу сўзга мослашиш, яъни «адаптация» қилишнинг ўзи қийин. «Алчность» деган сўзга ҳам тез-тез дуч келамиз. Аслида нафси бузуқ одамга нисбатан ўзбекчада минг йилдан бери қўллаб келинаётган «очкўз» сўзи бу ўринда яхшироқ етиб бормайдими? Луғатни титкилаш асносида янада ажойиб сўз таржималарига дуч келдим. Масалан, «дегустатор» деган сўз «чашначи» деган маънони англатаркан. Чой синовчиси деган сўздан келиб чиққан. Менга «дегустатор»ни қўллашдан кўра, «чашначи» сўзини қўллаш ёқимлироқ ва қизиқроқ туюлди. Аслида ҳам унутилиб кетган ёки мутлақо эсга олинмайдиган мана шундай сўзларни халқ орасига олиб кирсак фойдалироқ эмасми? Бундай мисолларни яна кўплаб келтириш мумкин. Масалан, айсберг – муз тоғи, астма – кўксов, аристократ – оқсуяк, абсурд – бемаъни, тутуруқсиз, маска – ниқоб, агрессия – жиззаки… Бу каби ажабтовур сўзлар бугун нутқимизда минглаб топилади.\n«Точно», «какраз», «короче» деган сўзларнинг аллақачон кундалик сўзлашувимизда мустаҳкам ўрин олганига анча вақт бўлди…\nИжтимоий тармоқларда исм ўзгартириш билан боғлиқ бир мавзуга ёзилган мана бу изоҳ эса жуда таажжубланарли: эмишки бир аёл исмини Аиша, деб ўзгартирибди. Исм муслималарга қўйилгани учун у аёлга ёқиб қолибди. Шунда фикр билдираётганлардан бири: «аслида Ойша деб ёзилиши керак эмасми?» деган саволига шундай жавоб бўлди: «Аиша гламурный эшитилади-да». Ана, холос…\nКейинги пайтларда ўзбекчага русча ва бошқа ажнабийча сўзларни аралаштириш оқибатида масалан, «тавсию», «саводгуллаганский» каби аралаш сўзлар пайдо бўляптики, буни қандай изоҳлашни ҳам билмайсан. Таассуфланарлиси, бу сўзлар истеъмолдан осонгина жой олаётганидир. Ахир, «тавсия қиламан» ёки «гуллаган савод» дейишнинг нимаси ёмон?!\nЎттиз йилдан бери катта баҳс-мунозараларга сабаб бўлаётган она тилимиз билан боғлиқ муаммоли ҳолатларда ҳар бир сўзни енг шимариб ҳимоя қиляпмиз. Аммо вақт ўтгач яна айтаётган фикрларимиз «гламурный» янграши учун четдан сўзларни олиб кирмасликка кафолат бероламизми? Ёки шу сўзларни ишлатмасак фикримиз қашшоқлашиб қоладими? «Сарказмона» ёзилган ушбу мақоладан хулоса чиқариш сиздан…


Маҳалла оқсоқоли – аввал танланади, кейин сайланади\n«Халқ сўзи» газетасининг ёзишича, Тошкент вилояти бўйича 1158 нафар маҳалла фуқаролар йиғини раиси ва уларнинг 11 мингдан зиёд маслаҳатчиларини сайлаш режалаштирилган бўлиб, ҳозиргача 697 нафар раис ва уларнинг 7 минг 100 нафарга яқин маслаҳатчиси танлаб олинган.\nҲа, айнан сайлаш учун танлаб олинган. Гарчи бу тадбирнинг номи сайлов бўлса-да, Ўзбекистон қонунчилиги айнан шундай механизмни кўзда тутади. Номзодлар аввал сайловни ўтказишга кўмаклашувчи комиссиялар томонидан танлаб олинади.\nБундан кўриниб турибдики, комиссия (давлат ҳокимияти вакиллари деб тушунилса, хато бўлмайди) танлаб олмаган, яъни «юқори»нинг тасдиғидан ўтмаган бирор зот раисликка «сайлана» олмайди.\nЭнг эътиборлиси, худди шу механизмни «Халқ сўзи» «тенглик, муқобиллик ва ошкоралик тамойиллари устувор» деб таърифлайди.\nЯна бир жиҳати, номзодларнинг дастурлари ҳам бор. Бу дастурларда «маҳаллада кичик бизнес ва спортни ривожлантириш, хизмат кўрсатиш ва сервис соҳасини яхшилаш, коммунал хизматлар сифатини ошириш» кабилар қамраб олинган.\nЮқоридаги ишларни бугун давлатнинг ўзи ҳам эплаб амалга ошира олмаётган бир пайтда номзодларнинг бундай «жасорати» некбинликдан кўра кўпроқ истеҳзога сабаб бўлади.